Iragan loriatsuko sektorearen eraisketa | Reportajes | 7K - zazpika astekaria\n2020 EKA. 07\nUDAKO AMETS GALDUA MUSIKA TALDEENTZAT\nIragan loriatsuko sektorearen eraisketa\nLeihoaren bestaldean eraikin guztiak erortzen doazela ikus daiteke “Fight Club” filmaren amaieran, Edward Norton eta Helena Bonham Carter aktoreak agertzen diren azken eszenan. Segundo horietan entzuten den kantua Pixies taldearen “Where is my mind” da. Martxoaren 14an, Europa atzean utzi eta etxera itzultzen ari zela, Marcos Garciari film ezagunaren amaiera apokaliptiko hura zetorkion burura. Euskal Herrian eta nazioartean disko berria aurkezteko prest dauden Cobra eta Liher musika taldeen managerra da, Ayuken musika bulegoko kidea. Europan barrena harrapatu zuen Pedro Sanchez presidente espainolak alarma egoera agindu zuen uneak, Liher taldearen furgonetan zihoala. Suitzako Basilean eskaini zuten gerora udaberriko birako azken emanaldia bilakatu dena, martxoaren 12an. Egun haietan, Italia koronabirusak eragindako krisia gordinki nozitzen ari zen Europako herrialde bakarrenetakoa zen. Horrexegatik, Italiako mugan dagoen Lugano suitzar hirian biharamunerako iragarrita zegoen emanaldia bertan behera uztea ez zen ezusteko handia izan, eta “Hemen herensugeak daude” birarekin jarraitzeko taldea Berlinerantz abiatu zen. Alemaniako hiriburura gerturatzen ari zirenean, ordea, kontzertu hura ere bertan behera geratzen zela adierazteko deia jaso zuen Garcia managerrak. Furgoneta bide bazterrean geldiarazi eta inork desio ez zuen erabakia hartu behar izan zuten: Atzera, etxera.\n“Where is my mind”. Bidaideek non zuten burua programatu gabeko itzulera hartan? Akabo disko berria nazioartean aurkezteko ametsa; edozein musikariri burutik pasatuko litzaiokeen burutapena da. Hilabeteetako prestaketa lanak zakarrera; managerraren atsekabea ez zen ideia horretatik asko aldenduko. Etxera bidean, bidaiarien begirada galduan, furgonetaren leihoen bestaldetik “Fight Club” filmaren amaiera burura etortzea ez da harritzekoa. Egoeraren gordintasuna irudikatzeko metafora indartsua da, errealitatea krudela baita: udako saioak aipatu gabe utzita, Liher taldeak 24 emanaldi bertan behera utzi behar izan ditu. Egoera makurra diskoa aurkezteko eta bira eskaintzeko aurreko urte osoa lanean eman duenarentzat.\nEmanaldiz beteriko uda osatzeko ametsa eraitsi zaion beste talde bat Skakeitan da. Euskal Herrira eta nazioartera begira zeuden, uda noiz iritsiko zain. Olatz Salvador taldekideak zehaztasun gordinez deskribatzen du egoera: «Disko honekin apustua egin genuen. Haritz Harreguy teknikariarekin eta Ruben Caballero ekoizlearekin diskoa grabatu genuen. Londresen egin genituen nahasketak. Inbertsio handia egin dugu eta zuzenekoak ziren zenbaki gorrietatik ateratzeko aukera bakarra. Udan zehar kontzertu asko genituen, 30 erreserbatik gora ikusi ditut egutegian. Tartean, uztailerako Asiatik barrena aurreikusita genuen bira: Mongolia, Korea, Japonia... Hainbat jaialditan jotzekoak ginen. Taldearen bilakaera oztopatzen du diru sarrerarik ez izateak».\nEzinegona, ezjakintasuna, ezintasuna. Marcos Garcia managerrari ezinegona areagotuz joan zaio, hilabeteotan: «Zuzenekoei berrekiteko agintariek osasun eta higiene mailako baimenak eman beharko dituzte. Une honetan talde gehienek udaberriko emanaldiak udazkenera atzeratu dituzte. Bulego gisa, data berrietan kokatu ditugu emanaldi ugari. Zer egin genezake? Salmentara atera? Eta zer baldintzatan, kontzertua emateko gehienezko ikusle kopurua zein izango den jakin ez badakigu? Zein izango da udazkenean indarrean egongo den araudia?». Galderak. Bata bestearen atzetik, galderak.\nGasteizko Kubik eta Jimmy Jazz kontzertu aretoetako 50 langile aldi baterako enplegu-erregulazio espedientean murgilduta daude. Ostalaritzari eta ikuskizunei loturiko aretoak izatean, ekaitz perfektua Iker Arroniz aretoetako arduradunarentzat eta bere lantalde osoarentzat. «Atzeratu edo bertan behera utzi ditugu 70 kontzertu. Gehienak udazken-negura pasa dira, eta lehen bi hilabeteetan gure lanaldia moldaketa horiek guztiak kudeatzera mugatu zen. Sarreraren dirua itzultzeko aukera eskaini dugu, eta beste kasuetan udaberrian erositako sarrera udazkenean baliagarria izateko aritu gara lanean. Martxoan eta apirilean horretan ibili ginen, eta maiatzean beldurra sartu zaigu. Denbora aurrera doa eta panorama ez dago batere garbi».\nGainerako industria guztiak bezalaxe, musikarena nazioarteko egoerari erabat lotuta dago. Kultura anglosaxoiak indar handia du musikan, eta atzerriko talde askori ateak zabaltzen dizkion aretoa Bilboko Kafe Antzokia da. Bertako langile Gotzon Uribek sektorea geldirik dagoela egiaztatzen du. Are gehiago, nazioarteko agentziak aurtengoa galdutzat ematen ari direla iradokitzen du. «AEBetako talde asko datorren urterako plangintza egiten dabiltza. Estatuko programatzaileak, bestalde, datozen aste eta hilabeteetan zein erabaki hartuko diren zain daude».\nZain dauden bitartean, beste alor batzuetan agertu diren asmoak deigarriak zaizkio Iker Arronizi.«EAEn badakigu uztailean hauteskundeak egingo direla. Bozketa gauzatzeko eta segurtasuna bermatzeko lan eta lan arituko dira. Eta nik diot, zergatik ez da beste sektoreekin horrela jokatzen? Gurearekin, adibidez. Ez da horrelako esfortzurik antzematen. Ziurtasuna behar dugun unea iritsi da. Datak, aukerak... jakin beharra daukagu. Bestela, zurrumurruen zulo beltzean murgiltzen gara eta ziurtasunik ez da inon ageri. Udazkenean zer-nolako emanaldiak eskaini ahal izango ditugun jakiteko uda osoan zain egon behar badugu, erotuko gara».\nAretoetako krisia arintzeko eskura dituzten baliabideak bi dira: langileentzat aldi baterako enplegu erregulazioa, eta autonomoentzat parekidea den laguntza. Horrekin nahikoa balitz, gaitz-erdi. Eraikinari eusteko komeriak iritsiko dira laster. «Gure industriara bideratutako laguntza zehatzak ez dira atera, eta aretoen erosketa edo alokairua garestia da. Euskal Herriko edozein hiriburutan 500-1.000 pertsonarentzako areto baten balioa bi milioi eurokoa da. Horren amortizazio plana, hamabost urtera begira, 10.000 eurokoa da hilabete bakoitzeko. 2020an jarduera lau hilabetez eten egin behar izan da, eta ondorengo hilabeteetan diru hori guztia lortzea ezinezko bihurtuko da». Errealitate latza zenbakiekin deskribatu eta gero, saihestezina zaio Europara begira jartzea.«Alemanian krisiaren lehen egunetik gobernuak autonomoei 5.000 euroko diru ekarpena egin zien. Aretoetan streaming bidezko saioak eskaintzeko aukera eskaini zaie... Hemen agindua den-dena ixtea izan da. Eta ondoren isiltasun administratiboa. Ezjakintasuna handia da, eta horrek askotan pentsamendu ezkorretara garamatza».\nEz dute hain erraz etsiko, eta udazkena ez dute galdutzat eman nahi. Nazioarteko emanaldiei begira, azarora atzeratu dute Cosmic Fest jaialdia. Gauzak ondo, Gnod britainiarrak eta IIVII estatubatuarrak Jimmy Jazzen ikusteko aukera izango da, Akazauzte eta Viborv euskal taldeekin batera. Baina datorren urtera arte zain izan beharko da, bestalde, Bad Religion Gasteizen edo Wilco Donostian ikusi ahal izateko. Bertako talde asko zuzenean ikusteko aukera egon daiteke, hurrengo hilabeteetan. Dena emateko prest baitaude, Gasteizko Jimmy Jazz aretoan jaso dituzten proposamenen arabera. «Aforo erdiarekin, kontzertuak ondo dimentsionatuta, jakin badakit artista asko egun berean bi saio egiteko prest dagoela». Emanaldiak eskaintzeko irtenbide argirik gabe, talde askoren jarduera ez dela jasangarria ohartarazten du Skakeitan taldeko Olatz Salvadorrek. «Oso egoera zaila da. Talde askoren jarduna jada ez da jasangarria izango. Hilabete hauetan zehar entsegu lokalaren erabilera ordainarazi diete hainbat talderi. Eta, beraz, utzi egin behar izan dute. Guk beste lan batzuk ditugu musikaz gain, baina laguntza guztia beharrezkoa izango da hau aurrera ateratzeko».\nMusikari lotutako lanbide asko galtzear dira. Soinu hartzaileak, argiztatzaileak edo taula gaineko laguntzaileak lanik gabe geratu dira eta horiek bazterrean uztea galera handia izango da Iker Arroniz gasteiztarrarentzat. «Orain arte kultur industriako langile jendea oso baldintza kaskarretan aritu da lanean. Kasu askotan kontraturik gabe egiten zen lana. Eta sektorean 40 orduko oso lan hitzarmen gutxi daude. Musika alorreko langile asko esku bat aurrean eta bestea atzean geratu da. Bazegoen asteburuetan musikaren inguruan lanean zebilen jendea, astean zehar beste lantxo batzuk egiten zituena. Lan guztiak batuta, bizitzeko adina bazuen. Krisia iritsi denean, antolaketa hori guztia erori egin da. Eta, ikuspegi argirik ezean, musika alde batera utzi eta beste lanbideetara bideratu beharko dute etorkizuna. Hori kultur industriarentzat kaltegarria izango da».\nLangile horiek ez dute euren alde presioa egin dezakeen ordezkaritzarik. Gabeziaz beteriko panorama grisean iritsi da koronabirusak eragindako krisia. Marcos Garcia managerrak lan erregulazio falta salatzen du. «Arte adierazpide guztien artean musikarena okerren araututakoa da. Sindikaziorik ez da egon, ezta mugimendu bateraturik ere. Ondorioz, eskubideak aldarrikatzeko eta eskuratzeko presioa egin dezakeen mugimendu indartsurik ez da sortu. Eta, zoritxarrez, egoera honetara iritsi gara. Osasun krisiak ekonomia krisia ekarri du eta musikaren sektorean arautu gabeko jarduera ugari dago. Gordinki esan behar da, B modura diru asko mugitu da. Ez da ezkutatu behar, eta ozen adierazi behar da hori. Kontratuak, egin direnean, oso urriak izan dira eta ez da sekula epe luzerako ikuspegia izan. Martxoan lehertu zen krisia, eta jakina da musikaren alorrean maiatza eta urria bitartekoa dela zuzeneko emanaldiak eskaintzeko garairik oparoena. Krisia iritsi zenean musika alorreko profesional ugari ez zeuden gizarte segurantzan alta emanda. Kaltetu modura laguntzak jaso ahal izateko asko eta asko kanpoan geratu dira: Musikariak, teknikariak, eta abar. Egoera honetara iritsita, laguntzak emateko sistema konplexua da. Eta zenbait kasutan, zitala».\nIldo horretatik tiraka, erakundeetako arduradunak buruan ditu Ritxi Aizpuru musika eragileak. Zuzeneko emanaldiak kudeatzen Euskal Herrian udan lan gehien egiten duen Baga Biga bulegoko langilea da. «Artista, sortzaile, bideratzaile eta profesionalak kinka larrian utziko ditu osasun alarma egoera kudeatu duten administrazio ezberdinen jokaerak. Kontzertuak eta kaleko emankizunak lehenak izan ziren osasun alarmaren adarkada jasotzen. Eta azkenak izango dira jarduera berreskuratzen. Kontzertuak izango dira, baina ez dakigu nolakoak eta zein baldintzatan egin ahal izango ditugun. Kulturak jasango du kolperik latzena. Artistek zuten azpiegitura sarea suntsitu egingo da, hein handi batean. Kulturari eskaintzen zitzaion diru eskasa, urritu egingo da beste zeregin batzuetara bideratzeko. Kultura askoren bizimodua da baina agintaritza politikoak aisialditzat hartzen du kultura eta ez dute aintzakotzat hartzen. Eta egiten dutenean keinu krudelekin erantzuten diote kultura sare gogotsuari». Zerbait egin edo lortu nahi bada, eskatuz hasi beharko da. «Eska daitekeena programatuta zeuden ekoizpenak mantentzea da, ahal denean egiteko. Udalei exijituko diegu datorren urteko festetan programatzen jarraitzea. Guri udako jaietako kontzertuak eta urteko plangintza pikutara joan zaizkigu. Hortik altxatzea zaila egingo zaigu eta dirulaguntzak beste alde batera begira jartzen baditu Jaurlaritzak, azpiegitura sendo batek azken kolpea jasango du».\nUdako emanaldiak, babestu beharreko kultur jarduera. Lanaren antolaketa eta estrategia oro airean dago, musikaren industrian. Baita udako festetako eta ziklo ezberdinetako programazioa ere. Babestu behar den udako kultura jarduera dela defendatzen du Marcos Garcia managerrak. «Emanaldiak aire librean kontratatu zituzten erakunde publiko eta jai batzordeen kasuan, emanaldiari eustea ideala litzateke. Errealitatean, erakunde publikoa 4.000 lagunentzat aurreikusita zuen emanaldia bertan behera uztea lehenesten ari da. Ikusle kopuru mugatuarentzat emanaldia antolatzeko aukera bazterrean utziz. Udan 1.000 edo 1.500 pertsonarentzat egin daitezkeen kultura ikuskizunak bermatu behar diren iritzikoa naiz. Babestu behar den kultura jarduera da, eta hori ahalbidetzeko moduak bilatu behar dira».\nSektorearen eraiste maila larri honetara iritsita, rewind azkarra egiteko botoia sakatzeko amesten ari da bat baino gehiago. “Where is my mind”, Pixies taldearen garaiko iragan loriatsuarekin lotuko gaituen konexio horren bila. Eta egunen batean biran ibiliko den musika taldearen furgonetako musika aparailuan entzun dadila berriro “Fight Club” filmaren amaierako kantua. “Where is my mind”, managerrak bidelagun dituen musikari gazteei Pixies amerikarrak Donostiako Gascan zuzenean ikusi zituela gogorarazten dien bitartean. Eta jarraian erantsiko die 1991ko kontzertu hartan Killing Joke talde teloneroak ikurrina atera zuela, eta nola jendetza sutsuki hasi zen txaloka.\nDiskogintzak «streaming»-ean aurkitu du heldulekua\nMusikaren sektorean askotxo dira jarduera ezberdinei batera eusten dietenak. Baga Biga musika bulegoaren bigarren ardatza diskogintzarena da. Amaierarik ikusten ez zaion krisi honetan murgilduta, Aizpururen erantzunean argitaletxeen logika eraldatuz doala ondorioztatzen da. «2020an aurreikusita genituen diskoak argitaratuko ditu Baga Bigak. Baina urtetik urtera disko fisiko gutxiago argitaratuko dugu. Disko fisikoak aurkezpen txartelaren nortasuna hartuko du, kontzertuak sustatzeko tresna gisa. Gero eta talde gehiagok erabaki du, gainera, diskoa euren kabuz argitaratzea». Musikaren salmentan negozioa, egotekotan, online bidezkoan dago. «Euskal Herrian diskoen salmenta fisikoaren beherakada izan da eta digitalak izan duen bilakaera izugarria izan da. 2018tik hona nabaritu da hazkunde hori. Digitalera beranduago iritsi gara, baina dagoeneko fisikoaren gainetik jarri da. Salmenta digital hori ez da, gainera, kantuaren erosketa. ‘Streaming’ bidezko entzunaldia baizik. Spotify-n edo antzeko plataformetan entzuten denean, artistaren editoreari entzunaldien arabera ordaintzen diote zuzenean. Kataluniako diskoetxeetako arduradunek harrituta begiratzen zituzten Euskal Herriko disko fisikoen salmenta kopuruak. Durangoko Azokan izandako salmenta bolumenak inbidia sorrarazi izan du betidanik. Baina noiz arte? Nolakoa izango da aurtengo Durangoko Azoka?».\nMusika estudioetako grabazioen berrasmatzea\nTalde gehienek diskoa finantzatzeko ardura osoa beren gain hartzen dute. Eta finantziazio iturri nagusia –eta ia bakarra– zuzeneko emanaldietatik eratorritakoa da. Kontzertuak etenda, grabazio estudioetako estuasuna areagotu egin da. Formula berriak aplikatzen hasteko garaia da. Victor Sanchez Elkar estudioetako soinu hartzaile eta ekoizlea distantziara egindako grabaketak eskaintzen hasi da, musikari ezberdinekin lankidetzan. Urgentziazko prozeduraz hartutako erabakia etorkizuneko lan ildo berria izango dela sinetsita dago: «Hilabeteotan egon den aukera bakarra online bidez eta distantziara egindako grabaketak izan dira. Gerora, aukera berriak ekarriko ditu horrek. Grabaketa etxetik gertuko estudioan egin ahal izango da, baina nahasketak egiteko ez duzu bidaiatu beharrik izango, eta gastu hori arindu egingo da. Musikarien kasuan, norberaren eremutik kanpoko kolaboratzaileekin distantziara grabatzeko aukera areagotuko da». Abantaila horiek artearen alde baliatu behar direla defendatzen du, sutsuki. «Ez da kostuak arintzeko formula gisa ikusi behar, onenak diskoaren alde lanean jartzeko aukeratzat baizik».\nHoni buruzko guztia: UDAKO AMETS GALDUA MUSIKA TALDEENTZAT\n«¡Queremos saber por qué estamos aquí!»


Aizarna.com :: Espainiako kongresua osatzeko bozketak Aizarnan (2015)\nEspainiako kongresua osatzeko bozketak Aizarnan (2015)\nEspainiako kongresua osatzeko bozketak, abenduaren 20ean ospatu dira, Aizarnari hauteskunde barrutiko mahaia osatzea dagokionez bertan jaso diren emaitzak azalduko ditut, Zestoa osoan jaso direnekin batera.\nNik bozketa asko ezagutu ditut, baina oraingoak harriduraz hartu ditut, Euskal Herrikoari dagokionez behintzat eta estatu osoan ere aldaketa antzekoa ikusi dut.\nAzpimarratzekoak izan dira "Ahal-dugu" alderdiak izan dituen emaitzak gure lurraldean, lehen aldiz aurkeztu dira Espainiako Kongresurako, ia-ia ez du kanpainarik egin eta gehien lortu ditu Erkidego honetan. Bigarren bozkatua EAJ-PNV alderdia izan da eta Nafarroa barruan sartzen badugu ehun mila boto gutxiagorekin.\nHautesleek hau erabaki dute eta herriaren nahia denez ongi etorria izan bedi Euskal Herrira ere, ea politikoekiko ilusio berriak sortzen dituen gizartean, berauek kasta deitzen dioten alderdi hauekin galtzen hasita dago eta.\nEuskal Herriko Legebiltzarra osatzeko garaian emaitza berak gertatzen badira, gaur egun daukagun gobernua kolokan ikusten da , gehiengorik gabe alegia. Bozketa bakoitzean ez dira emaitza berak izaten, baina aldaketa handirik ezean, beste alderdia ikusten da Gobernua osatzeko lehian.\nBehean azaltzen ditut alderdi bakoitzak eta Aizarnako mahaian lortu dituen emaitzak Zestoa osoan lortu dituztenekin batera, irakurri eta hausnarketa egin ondoren bakoitzak atera dezala bere ondorioa.\nAizarnako mahaia:::::::::::::::::::::::::::::::::Zestoa osokoak\nBALIO GABEAK...... 1::::::::::::::::::::::BALIO GABEAK.............9\nGUZTIRA ..227.....% 59,27:::::::::::::::GUZTIRA ..........1842-%65,41


Internet erabiltzerako orduan egiten diren 10 akats ohikoenak eta beste zenbait estatistika - Sustatu.eus - Teknologia albisteak\nInternet erabiltzerako orduan egiten diren 10 akats ohikoenak eta beste zenbait estatistika\n2017-11-13 : 14:00\n’10 epic fails’ ikerketa egin du Movistarrek Internet erabiltzerako orduan egiten diren 10 akats ohikoenak zeintzuk diren jakiteko asmoz. Horrekin batera, beste hainbat datu estatistiko ere jakin ditugu, besteak beste, euskaldun internauten %19 irainak jaso dituela sare sozialen batean. Zuk ere hemen azpiko talderen baten barruan ikusten duzu zure burua?\nOhera sartu aurretik mugikorra kontsultatzen duenetakoa al zara? Jaiki bezain laster alarma isilarazi eta lo zeunden bitartean zer gertatu den begiratzen al duzu? Euskaldunen %54ak du hori egiteko ohitura, hau da, Euskal Herriko biztanleen erdiak baino gehiagok. Eta kasu honetan ere, Espainiako datuak altuagoak dira; hamar espainiarretatik zazpik egiten baitu lo mugikorra gau-mahaian duela.\nEuskaldunen %19ak sare sozialetan irainak jaso dituela aitortzen du, bai Facebook, bai Twitter eta baita Instagram bidez ere.\n14 eta 24 urte bitarteko gazteen %23ak dio bikote, lagun edo senideen kontrola sumatu duela uneren batean. Datua nahiko altua da, nahiz eta kasu honetan Espainiako datuen azpitik dagoen (gazteen %40ak izan du sentsazio hori).\nGainontzekoek sareetan egiten dutenari garrantzi handia ematen diogu. Horren erakusle da euskaldunen %43a jarraitzaileen eta ingurukoen perfil aldaketetan fijatzen dela.\nMezuak ez erantzutearen kontuak ere amorru handia ematen digu. %48ak ez du jasaten Whatsappeko bi tik urdinak izan eta erantzunik ez jasotzea, hau da, besteak mezua irakurri eta ez erantzutea.\nMugikorrarekin eduki asko partekatzen dira eta elkarrizketatutakoen %41ak aitortu du noizbait argazki edo bideoren bat bidali diola ez zegokion pertsonari. Hala ere, %8a bakarrik damutzen da bidalitako edukiaz.\nPasahitzen kontua beste arazo bat izan ohi da. Jendeak klabe bera erabiltzen du plataforma ezberdinetarako, norbere kontuak arriskuan jarriz. Euskaldun internauton erdiak pasahitz bat dute aplikazio eta kontu guztietarako.


ANIMATION Archives - LYCÉE FRANTSESENIA\nService Civique : recrutement !\nFrantsesenia recherche un Service Civique pour la période du 01/10/2021 au 31/05/2022 Toutes les infos sont sur la fiche téléchargeable ici\nCliquer ici pour lire l’article du Sud-Ouest du 14/12/2020\nBafa appro- AIGA sakontzea\nUrriko bakantza hauetan AIGA formakuntza baieztatzen duen 3 garren partea iragan da Frantsesenia lizeoan. Formakuntzako gaia izanki, egonaldi laburrek eta antzerkiak dituzte animatu aste osoan. Gure AIGA formakuntza guziak elebidunak dira, edo formakuntza osoa euskaraz edo dena frantsesez egiten da. Sakontze sail hori 7 ikasleek euskaraz segitu dute eta beste 3ek frantsesez. Milesker haundi bat […]


2008 - 07 - 1 53. zenbakia\nEUSKALTZAINDIAREN ADIERAZPENA, FRANTSES HIZKUNTZAREN AKADEMIAK 2008KO EKAINAREN 12AN EGINDAKO ADIERAZPENA DELA-ETA HENRIKE KNÖRREN HUTSARTEA LAN-ESKAINTZA OMENALDIA JOSE ANTONIO ARANA MARTIXARI\n2007KO LAN SARITUAK KALEAN\nPIERRE LHANDEREN YOLANDA ETA BESTE EUSKARAZKO IDAZLANAK LETURIAREN EGUNKARI EZKUTUAREN ELEBERRIAREN EKARPENA XX. MENDEKO EUSKAL NARRATIBAREN TESTUINGURUAN\nJOSE LUIS LIZUNDIA: "FADURA" ASKOTAKO HONDAMENDIAK MARCEL ETCHEHANDYK LAPURTAR-BAXENABARTARREZKO BIBLIA ARGITARATU DU\nTHE DUTCH PENDULUM\nAURELIA ARKOTXA EUSKALTZAINAREN SARRERA-HITZALDIA\nEuskaltzaindiak, ekainaren 27an, Bilbon egin zuen osoko batzarra.\nExonomastika. "Europako eskualde historiko-politiko nagusiak" araua osatuko duen 8. zerrenda (Portugal, Espainia eta Frantziako eskualde historiko batzuk) onartu zen.\nEuskaltzaindiaren Adierazpena, Frantses Hizkuntzaren Akademiak 2008ko ekainaren 12an egindako adierazpena dela-eta\nEkainaren 27an, Bilbon egindako osoko batzarrean, Frantses Hizkuntzaren Akademiak 2008ko ekainaren 12an egindako adierazpenaren karietara, Euskaltzaindiak aho batez onartu zuen bere Adierazpena.\nEkainaren 12an onartu zuen adierazpenean, Frantziako Kontsituzioan hizkuntza gutxituei aipamena egitearen kontra agertu zen Frantses Hizkuntzaren Akademia. Besteren artean, hauxe esaten da dokumentu horretan: "Bost mendez frantsesak frantziar nortasuna ondu du, eta ondorioa argi ikusten da Konstituzioaren bigarren artikuluan: frantsesa da Frantziako hizkuntza bakarra"\nDéclaration de l'Académie de la Langue Basque\nFrantses Gobernuari, Euskaltzaindiaren Adierazpena (1994-6-30)\nJean-Louis Davant euskaltzain osoaren artikulua Le Journal du Pays Basque egunkarian: Académiquement vôtre\nTxomin Peillen euskaltzain osoaren artikulua Le Journal du Pays Basque egunkarian: Non da ene aberria?\nHenrike Knörren hutsartea\nHenrike Knörr euskaltzainaren heriotzaren ondorioz hutsik dagoen aulkia betetzeko hautagaiak aurkezteko epea zabalik dago Euskaltzaindian.\nHenrike Knörr zena apirilaren 30ean hil zen. Euskaltzaindiaren Arautegiak agintzen duenez, "euskaltzain osoen hutsuneak ohiko batzarrean jakinaraz bitez, eta hutsuneok hornitzeko proposamenak horren hurrengo bi batzarretan aurkeztu ahal izango dira". Hortaz, hutsunea maiatzean iragarri zen eta betetzeko proposamenak ekaineko zein uztaileko batzarretan aurkez daitezke.\nIrailean izango den osoko batzarrean egingo da bozketa.\nEuskaltzaindiak, 2007an egin zituen XV. Barne Jardunaldietan, "Euskararen Historia Soziala" egitasmoa sortu zuen. Egitasmoa gauzatu ahal izateko, behar diren giza baliabidez hornitu nahi da proiektu hori.\nUne honetan, hiru markatzaile behar dira. Honekin batera aurkezten den dokumentuan eskaintzen da lanpostu horiei buruzko oinarrizko informazioa:\n"Lan-eskaintza" izenekoan, honen berri ematen da: eskaera egitea, funtzioak, kontratazio-baldintzak, aukeratzeko prozedura, prestakuntza eta argibideak.\nEskabidea egiteko erabili behar diren orriak: "Markatzaile izateko eskaera"\nOmenaldia Jose Antonio Arana Martixari\nEusko Ikaskuntzaren Musika Sailak Jose Antonio Arana Martixa omendu zuen Bilbon, ekainaren 27an. Bilboko Koral Elkartearekin batera antolatutako ekitaldi honetan, hauek hartu zuten parte: Cecilio Gerrikabeitia Bilboko Koral Elkartearen presidenteak; Jon Kortazar, Eusko Ikaskuntzaren Bizkaiko buruordeak; Itziar Larrinaga Eusko Ikaskuntzaren Musika Saileko buruak; Antton Zubikarai "Musikene", Euskal Herriko Goi-mailako Musika Ikastegiaren ordezkariak; eta Jon Bagües, "Eresbil" Musikaren Euskal Atxiboaren ordezkariak.\nGuztiek Gernikako euskaltzain osoak "euskal kulturari egindako ekarpena publikoki aitortu" nahi izan zuten. Gainera, Eusko Ikaskuntzaren Musiker: Cuadernos de Música aldizkariak Arana Martixa omentzen du bere 15. zenbakian eta horren aurkezpena ere egin zen ekitaldian. Aldizkariaren ale bat oparitu zioten Arana Martixari, baita plaka bat ere. Amaitzeko, Berziztu Txistuzale Elkarteak kontzertu bat eskaini zuen.\n2007an saritutako literatura-lanen argitalpenak kalean dira. Hauek dira 2007ko deialdiko irabazleak:\nKontrako bidean. Pablo Barrio\nLiburu honek 2007ko Toribio Altzaga saria jaso zuen.\nLaurogei urteren bueltan dagoen Juli eta Ramon senar-emazteek zahar etxea aukeratu dute azken urteak bertan emateko. Gero eta nabariagoak diren hutsuneek salatzen duten moduan, kontrako bidean dauka burua Julik, Alzheimer gaixotasunak jota. Burua argi, gorputza du kontrako bidean Ramonek, "karramarroak" barrua hartuta baitauka, senarra ez beldurtzearren Julik esaten duen moduan.\nHalako batean, greban hasiko dira zahar etxeko zerbitzuetako langileak. Txaro da horietako bat. Kontrako bidea hartu du Txaroren bizitzak ere; berrogei urteak dezente pasatuta eta senarrarekin banandu berria, arrazoi ekonomikoak direla eta, harekin bizitzen jarraitu behar du, etxe berean. Pertsonaia hauek lehen planoan, zerbitzu publikoen kudeaketa pribatizatzeko joera dago atzetik, karramarroarena nagusi hor ere, aurrera itxuran, baina kontrako bidean.\nHitzak orbainetan. Karmele Igartua\nLiburu honek 2007ko Felipe Arrese saria jaso zuen.\nOrbainei eta bizitzak utzitako arrastoei arretaz begiratuz eta mintzatuz idatzitako poema liburua da. Geratu eta izatearen kontzientzia hitzetara ekartzeko behar baten ondorioa ere bada. Zer izan, nola maite gura, eta sentituz idatzi ahala, hitzaren sena igarrarazi nahi duena.\nZazpi atal dauzka liburuak eta atal bakoitzaren atarian definizio bat jarri eta esanahi bat aletzen da, poemen arteko lotura bat ehunduz. Hitzek orbainetan duten senda indarraren beste aldean, orbainek hitzetan utz dezaketen memoria agerian uzten dute liburu honetan.\nIragana orbainetan bizi delakoan, garena berritzearen kontzientzian ere badagoelakoan, eta esku ahurrean izan nahi duguna irudika daitekeelakoan idatzitako poema liburua da.\nEuskara Ibarguen-Cachopin kronikan. Julen Arriolabengoa\nLiburu honek 2007ko Mikel Zarate saria jaso zuen.\nXVI. mendearen bigarren erdian zehar, fase ezberdinetan idatzitakoa da Ibarguen-Cachopin Kronika izenaz ezaguna den lana, egileek, Juan Iñiguez de Ibarguen eskribauak eta Cachopin doktorearen semeak, Crónica General Española y Sumaria de la Casa Vizcaína izenaz bataiatua. Behin baino gehiagotan azpimarratu zuten lan honen garrantzia, besteak beste, Koldo Mitxelenak, Julio Caro Barojak eta Julio de Urquijok. Ospetsu ere bilakatu zen "munduan" Leloren Kantua izeneko poema zela eta XX. mendearen hasieran. Baina argitaratu gabe dago eta egoera kezkagarrian dirauen eskuizkribua da. Bere 184 koadernoetatik 71 kontserbatzen dira soilik. Arriolabengoak kronika hau aukeratu zuen bere tesia egiteko.\nLiburu honetan, gaztelaniaz idatzitako kronika honetan aurkitu dituen euskarazko testu eta hitz guztiak aurkeztea eta ezagutzera ematea izan du helburu Julen Agirrebengoak. Crónica General honetan aurki litezkeen euskarazko materialen bilketa eta azterketan aurrera eginez, atal banatan sailkatu ditu esaerak, esaldiak, etimologiak eta gaztelaniazko prosan emandako euskal hitz solteak. Eta lan zabal honi amaiera emateko Ibarguen-Cachopin Kronikan lanaren euskarazko materialen hizkera aztertu nahi izan du, ikuspegi dialektologikotik zein historikotik.\nArgia astekariaren 2.137. zenbakian (2008-5-18) Pilar Iparragirrek egiten duen "Liburutegia" atalean, Euskaltzaindiak argitara emandako Pierre Lhanderen Yolanda eta beste euskarazko idazlanak liburuaren berri ematen da.\nJon Casenavek paratu du liburu hau eta Euskaltzaindiaren "Euskaltzainak" bildumaren 3. zenbakia da.\nLeturiaren egunkari ezkutua eleberriaren ekarpena XX. mendeko euskal narratibaren testuinguruan\nBestalde, Argiaren 2.142. zenbakian (2008-6-22) "Liburutegia" atal berean, Euskera, 2007, 2: Leturiaren egunkari ezkutua eleberriaren ekarpena XX. Mendeko euskal narratibaren testuinguruan argitalpena aipatzen da.\nArgitalpena Euskera Euskaltzaindiaren agerkari ofizialaren etapa berriaren lehen zenbakia da, eta haren bitartez Leturiaren egunkari ezkutua eleberria argitaratu zeneko 50. urteurrenaren karietara, Jose Luis Alvarez Enparantza "Txillardegi" omendu nahi izan du Akademiak.\nJose Luis Lizundia: "Fadura" askotako hondamendiak\nEkainaren 27an, ostiralez, Berria egunkarian argitaratutako artikulu batean, Jose Luis Lizundia euskaltzain osoak fadura hitzari buruzko hausnarketa plazaratu zuen.\nHona artikulu horren hasierako paragrafoa: "Getxoko Fadura auzoak oraintsu jasandako uholdeak direla eta albiste eta artikulu ugari irakurri ditut. Egunkari honetan agertutako bi aipatuko ditut, bata, Fredi Paia getxoztarrarena eta, bestea. Iñaki Antiguedaderi egindako elkarrizketa. Arira datoz biak".\nJose Luis Lizundiaren artikulua Berria egunkarian\nMarcel Etchehandyk lapurtar-baxenabartarrezko Biblia argitaratu du\nMarcel Etchehandy euskaltzain urgazleak lapurtar-baxenabartarrezko Biblia argitaratu du eta horrela 1973an hasitako lana burutu. Izan ere, urte horretan Biblia lapurtar-baxenabartarrez euskarartzeari ekin zion Etchehandyk. 1994an, Elizen Arteko Biblia agertu zen, Hego Euskal Herriko talde batek iztulia. Biblia hori baliatu du Marcel Etchehandyk orain argitaratu duen euskarazko Biblia osatzeko.\nEkainaren 18an, Donostian, Elizen Arteko Bibliaren azken argitalpenen aurkezpena egin zen. Bertan, Marcel Etchehandyrekin batera, Dionisio Amundarain euskaltzain urgazlea ere izan zen.\nArgazkian, ezkerretik eskuinera: Dionisio Amundarain, Jose Mari Rementeria eta Martzel Etxehandi.\nMarcel Etchehandyren hitzak\nDionisio Amundarainen hitzak\nNoordegraaf, J. The Dutch Pendulum: Lingusitics in the Netherlands 1740-1900, Munster: Nodus Publikationen, 1996.\nAurtengo maiatzean etorri zen Jan Noordegraaf Azkue Bibliotekara bisitan, Uhlenbeck eta Van Eys-i buruzko datuen bila. Bi egun gure artxiboak arakatzen pasatu ondoren liburu hau oparitu zigun, gogoratzen diguna Europako estatu handien ondoan badirela beste txikiago batzuk, eta haien historia ezagutzeak mesede handia egiten ahal digula geurea hobeto ulertzeko. Adibidez, nederlanderaren ortografiaren inguruan izandako borroka handiei buruz, hauxe dio: "In the Netherlands matters of spelling always attract much attention and the Dutch tend to react very emotionally" (56. or.).\n- Uztailaren 19an, larunbatean, Aurelia Arkotxa euskaltzain osoaren sarrera-ekitaldia egingo da Hendaian, Herriko Etxean, goizeko 11:00etan, egitarau honen arabera:\nJean-Baptiste Sallaberry auzapezaren ongietorria\nAurelia Arkotxaren sarrera-hitzaldia: "Bazterrez"\nBeñat Oihartzabal euskaltzainaren erantzuna\n- Uztailaren 18an, arratsaldeko 15:30etan, egingo du Euskaltzaindiak osoko batzarra, Hendaian.\nSho Hagio Nagoyako (Japonia) Teknologia Institutuko irakaslea Euskaltzaindian izan zen, ekainaren 24an. Argazkian, ezkerretik eskuinera: Pello Telleria, Andres Urrutia, Jone Agirregoikoa, Araceli Diaz de Lezana eta Sho Hagio.


txintxarri.eus: Manttangorri hiribusaren zerbitzua egongo da abuztuan\nManttangorri hiribusaren zerbitzua egongo da abuztuan\nUdalbatzarrak aho batez onartu du ez ohiko bilkuran Mantangorri autobus zerbitzua luzatzea abuztuan\nTxintxarri 2018/07/20 9:15\nManttangorri hiribus zerbitzuak uda osoan jarraituko du. Udalbatzarrak aho batez onartu zuen zerbitzua joan den ostiraleko ez ohiko batzarrean. Uztaila eta abuztuan 08:00etan abiatuko da lehen autobusa Antxisutik, eta 08:45ean bigarrena. 10:30etik 13:30era ordu erdiro izango da. Beste lau autobus egongo dira arratsaldean: 16:30ean, 17:00etan, 19:30ean eta 20:00etan. Ohi bezala, soilik astegunetan dago hiribusa.\nPresaz deitu zuten ez ohiko udalbatzarrera, gaizki ulertu bat tarteko. Izan ere, alkateak ez, udalbatzarrak eman behar du baimena autobus zerbitzua luzatzeko.\nOraingoz ezin dute zerbitzua asteburuetara luzatu, lizitazioa 2022. urtera arte emanda dagoelako.


Garabidek Ekuadorren antolatutako Kitxuaren Biziberritze Estrategietako Ikastaroan irakasle izango da Belen Uranga | Soziolinguistika Klusterra\nAccueil » Garabidek Ekuadorren antolatutako Kitxuaren Biziberritze Estrategietako Ikastaroan irakasle izango da Belen Uranga\nJeu, 2020-01-23 12:02\nDatorren urtarrilaren 24an izango da hasiera ekitaldi ofiziala Ibarrako Universidad Tecnica del Norten (UTN) inguruko udaletako eta eskualdeko instituzioetako ordezkariak tarteko eta biharamunean, larunbatean, ekingo diete klaseei unibertsitatean bertan. Martxoaren 15era arte, 8 asteburutan, arituko dira eskolak ematen 12 kitxua eta 6 euskaldun, alorkako aditu gisa irakasle lanetan. Zenbakitara ekarrita 120 klase ordu, 18 irakasle eta 40 parte hartzaile estrategiko biltzen ditu ikastaroak. Kitxua lurretan egingo den horrelako lehen ikastaroa da eta bistakoa da piztu duen interesa “hasiera batean 30 plaza eskaini ziren eta jasotako eskaera kopurua bikoitza izan denez eskaintza 40 plazara zabaltzea lortu da” dio Elvis Tuquerres-ek, Sisariy kitxuen antolakundeko koordinatzaileak.\nGarabidek aurten beteko ditu 15 urte hizkuntzatik abiatzen den kooperazio modu berritzailea egiten, hizkuntza lankidetzak hori baitu xede, esperientzia trukearen bidez munduko hizkuntza gutxituen biziberritze prozesuak bultzatzea. Zehazki, Ekuadorreko kitxua eta euskaldunen arteko zubigintzan ibili luzea du Garabidek eta horren erakusle da, besteak beste, Euskal Herrian antolatzen dituen ikastaroetan dagoeneko 20 kitxua aktibista baino gehiago formatu izana. Hain zuzen ere, ikastaro horietan formatutako aktibistek osatu zuten 2017an Sisariy antolakundea, Ekuadorreko iparraldeko Imbabura eskualdean kitxuaren biziberritzean (komunikabideetan, aktibismo digitalean, helduen alfabetatzean, administrazioan…) lanean ari diren elkarteek osatzen dutena.\nIrakasle kitxuak Sisariyko kideak eta unibertsitateko irakasleak izango dira eta Garabidek pauso kualitatibo eta kuantitatibo nabarmena eman du bere zubigintza lanean proiektura honako euskal erakundeetako kideak batuta: Uri Ruiz hezkuntzako aditu gisa, Soziolinguistika Klusterretik Belen Uranga, Elhuyar Fundaziotik Imanol Azkue, AEKtik Mertxe Mugika, Aiaraldea Ekintzen Faktoriatik Gartzen Garaio eta Andoaingo Udaletik Patxi Baztarrika.\nSisariyk bultzatu eta antolatu du ikastaroa Garabide bidelagun izanik eta moduluka antolatu dute formazioa, sei zatitan banatuta: lehen biak teorikoagoak dira, soziolinguistikaren oinarriak jorratuko dira eta ondotik kitxuaren biziberritzerako plan estrategikoa diseinatuko da; hurrengo hiruak praktikara bideratuagoak daude, taldea hiru espezializaziotan zatituko da eta biziberritze proiektu zehatzak landuko dituzte taldeka, azken moduluan proiektu horiek aurkeztu eta aurrez adostutako plan estrategikoaren baitan kokatzeko. “Gako handienetako bat parte hartzaileen hautaketa izan da, kitxuaren alde alor desberdinetan lanean ari direnen artean eragin biderkatzailea dutenak lehenetsi baitira” dio Sisariyko koordinatzaileak. Ikastaroa jasoko duten 40 kide horien artean daude, besteak beste, hezkuntzako arduradunak eta irakasleak, udaletako teknikari eta zinegotziak, kazetariak eta kultur eragileak. Nabarmentzekoa da, ezohikoa delako, unibertsitate mailako formazioa debalde eta kitxuaz (euskaldunen parte hartzea salbu) eskaintzeko hautua.\nHortaz, ozeanoaren alde bietako hainbat erakunderen baturak bultzatuta, Ekuadorren arituko dira elkarlanean kitxuen artean erreferente diren eragileak eta puntako euskal adituak, hizkuntza lankidetzaren aldeko apustua egin duten euskalgintzako erakundeek babestuta. Martxoan ezagutuko ditugu parte hartzaileek landuko dituzten kitxuaren aldeko proiektu zehatzak, baina harago ere Garabidetik oharra egin nahi izan dute: “hizkuntza lankidetzan ezagutza trukea ez da alde bakarrekoa, beraz proiektu honek Euskal Herrira begira ere soka luzea ekartzea espero dugu, kitxuengadik ikasitakoa etxekotzea da gure erronka”.


Nire seme-alabek pornoa ikusten dute – Prevención de Riesgos en el uso de internet\nGurasoak Nire seme-alabek pornoa ikusten dute\nZer diote datuek adingabeei eta pornografiari buruz?\nJarraian ageri diren datuek gai hau hezkuntzaren ikuspuntutik jorratzeko beharra ulertzen lagunduko digute:\nEuskadiko hamar nerabeetatik zortzik biluzik ageri diren emakumeen irudiak jasotzen dituzte. (Estibaliz Linares, “El iceberg digital machista”).\nInterneteko porno kontsumitzaileen %10 10 urtetik beherakoak dira. (Bitdefender azterlana).\n15-16 urtetik beherakoen %54 pornografiarekin aurkitu dira nahi gabe Interneten behin baino gehiagotan. (“Jóvenes y sexo en la red” azterlana).\nSareko pornografia ikustearen ondorioz, mutilen %16,3k eta nesken %9,3k arriskuak hartu dituzte sarean, esaterako, norbaitekin harremanetan jartzeko datu pertsonalak ematea edo ezezagun batekin geratzea. (Ballester Arnal, Rafael. “Exposición involuntaria a material sexual en Internet”).\nInterneteko pornografiara boluntarioki sartzeari dagokionez, %28k noizean behin webgune horiek bisitatzen dituztela adierazten dute eta %8k sarritan edo askotan bisitatzen dituztela diote. (Giménez García, Cristina. “Consumo de material pornográfico en jóvenes españoles”).\nGurasoen %54k Interneteko sexua eta pornografia aipatu zituzten beren seme-alabekin eztabaidatu beharreko gai konplikatuena adierazteko orduan. (AVT Technologies-en azterlana, psicopedagogía.org webgunean).\nSexu-eduki esplizituekin lehenengo kontaktua 13 urte aldera izaten da gutxi gorabehera, Bryant Paul, Indianako Unibertsitateko komunikabideen eskolako irakasle laguntzailearen arabera. Beste azterlan batzuek 12 urteko adina aipatzen dute sareko pornografiarekin lehen kontaktua aztertzean.\n13 eta 14 urte arteko mutilen %90ak eta nesken %70ak dio gutxienez ere behin ikusi dutela pornoa aurreko urtean zehar eta %35ak dio pornoa online ikusten dutela “zenbatu ahal dituen alditan baino gehiagotan”.\nAzken batean, hamar gaztetatik bederatzik pornoa online ikusi dute adin-nagusitasunera iritsi baino lehen.\nIturria: Orange. Por un uso Love de la tecnología www.usolovedelatecnologia.comAbrir en una nueva ventana\nOndorio kaltegarri posibleak adingabeentzat\nEduki pornografikoak ikusteak honako ondorio kaltegarriak izan ditzake adingabeentzat:\nAdingabeek arrisku-praktiken berri izaten dute.\nHarreman sexualetan indarkeria erabiltzea normaltzat jotzen dute.\nIkusitako materialarekin lotutako fantasia sexualak garatzen dituzte. Sexualitate “pornografiko” baten eraikuntza sustatzen da.\nEmakumeek sufrimenduarekin gozatzen dutela helarazten zaie, errealitatean masokisten gehiengoa gizonak badira ere.\nLegez kanpoko eta parafilien inguruko edukietara sartzeko atea izan daiteke, non haurrekin, animaliekin eta abarrekin lotutako praktikak ageri diren.\nHarreman sexuala testuingururik gabe agertzen da.\nPertsonen arteko harremanen berehalakotasuna eta sinplifikazioa nagusitzen dira.\nProstituzio mota berriak bultza ditzake, esaterako, online prostituzioa.\nArrisku-praktikak ahalbidetu ditzake, hala nola ezezagunekin geratzea eta/edo datu pertsonalak ezezagun bati helaraztea.\nAdikzioen garapena ahalbidetzen du, esaterako, helduentzako edukiekin edo zibersexuarekin lotutako adikzioak.\nOndorioak eta aholkuak\nEstatistiken arabera, gure seme-alabek, lehenago edo beranduago, honelako edukiak aurkituko dituzte, hau da, honelako edukiak ulertzeko eta barneratzeko heldutasun eta gaitasun nahikoa ez duten neska-mutilentzat erasokorrak, harrigarriak eta aztoratzaileak diren irudiak. Eduki pornografiko horiek adingabeak estutzea gerta liteke, oraindik ez baitakite honelako edukiak nola interpretatu eta ulertu.\nAditu gehienek diote aukera honi onura atera behar zaiola sexu-hezkuntza egoki bat burutzeko:\nGure seme-alabekin hitz egin behar dugu harreman intimoetan errespetua, estimua, komunikazioa eta maitasunaren moduko balioak sustatzeko.\nElkarrizketa hauek aldez aurretik izatea komeni da, seme-alabek honelako edukiak behar bezala interpretatu eta uler ditzaten.\nGainera, zerbaitek deseroso sentiarazten baditu, gurasoengana jotzea sustatuko dugu. Argi utzi beharko dugu gurasoak ez direla harrituko ez eta haiekin haserretuko ere.\nAgerikoa da guztiok asko ikasten dugula behaketa zuzenaren bitartez. Beraz, behin eta berriz eduki pornografikoak ikusten dituzten adingabeek eduki horiek normaltzat joko dituzte. Horregatik laguntza eskaini behar diegu gure seme-alabei giza sexualitatea garatzeko eta ulertzeko orduan, errespetuan, berdintasunean, maitasunean, estimuan, beharren komunikazioan eta abarretan oinarritutako arauak eta balioak azalduz.\nGogoratu beharra dago, hasiera batean, adingabeek duten eduki pornografikoak ikusteko motibazioaren zati bat nerabeen sexuaren inguruko kuriositate osasungarria izan daitekeela. Aurrerago, zenbaitek beren desio sexuala sareko material pornografikoaren bitartez bideratzea gerta liteke, hartara imajinario erotiko jakin bat eraikita eta fantasia pertsonalak garatzeari eta sustatzeari utzita.\nPornografia betidanik existitu da, baina orain, Interneten ondorioz, nabarmen areagotu da eta askoz ere eskuragarriago dago teknologia egokia duten pertsona guztientzat, haurrak barne.\nNola hasi gai honen inguruko elkarrizketa?\nFamilia bakoitzak elkarrizketa planteatzeko eta hasteko modu bat izango du. Hona hemen bi adibide:\n“Zuk jakin ala ez, ikusi badituzu ala ez, Interneten badira deserosoak suerta litezkeen hainbat irudi eta eduki sexuala duten eduki horiez hitz egin dezagun nahiko nuke…”\n“Lehenago edo beranduago, Interneten nabigatzen ari zarela, pornografia irudiak aurkituko dituzu eta horri buruz hitz egin nahi dut zurekin, eduki horiek agertzen direnean nola jokatu jakin dezazun…”\nBikoteen harreman intimoak gauza bat dira eta pornografia beste gauza desberdina da. Eta gauza bera diruditen arren, ez dira.\nBideo pornoetan agertzen diren pertsonak ehunka hautagairen artean beren ezaugarri fisikoengatik hautatu dituzten aktoreak dira. Zuzendariak nahi duen papera egiten dute, produkzioa, makillajea, soinua, efektuak eta abar burutzen dituzten taldeen laguntzarekin. Normalean, substantzia psikoaktiboak kontsumitzen dituzte eta haietako asko ebakuntza gelatik igaro dira beren gorputzak hobetzeko kontsumoaren gizarteak ezartzen duenaren arabera.\nTelebistan egiten den irudiaren erabileraren eta horrek pornoarekin dituen antzekotasunen inguruko hausnarketa egin daiteke. Publizitate iragarkiak ez dira benetakoak, izan ere, sarritan, bizitzaren irudi perfektu bat aurkezten dute gehiago saldu ahal izateko…, adibidez, pelikuletan zauritzen edo hiltzen dituzten pertsonak ez dira benetakoak…\nZinemak, askotan, familiaren edo bizitzaren irudi jakin bat eskaintzen du: orokorrean, neska eta mutil gazteak agertzen dira, ederrak eta zoriontsuak izaten dira beti, dirudunak, denetarik izaten dute, dena erraza da eta azkenean dena ongi amaitzen da… Baina guk badakigu errealitatea oso desberdina dela.\nHonelako adibideak erabilita, errazago suerta liteke eduki sexualen gaia jorratzea. Modu horretan, antzezten ari diren aktoreak direla azal diezaiekegu, paper bat egiten ari direla, guregana iristeko eta gehiago saltzeko helburuarekin, azken batean, diru gehiago irabazi ahal izateko.\nArazoetako bat da gazteek pornoaren eredu erotikoak normaltzat jotzea. Modu honetan, emakumeek eta gizonek pornografian hartzen duten paperaren inguruan hausnar daiteke:\nEmakumeak gizonen eskura dauden objektu otzan eta pasibo gisa agertu ohi dira.\nGizona, bere aldetik, menderatzaile erasokor gisa agertzen da, sexu mekaniko eta hotza burutzen duen makina bat balitz bezala.\nPornoa estereotipoz beteta dago. Matxista, erasokorra eta berdintasunik, maitasunik, samurtasunik eta komunikaziorik gabea da. Zentzu horretan, giza sexualitaterako eta harreman intimoetarako eredurik ezaren aurrean, pornografiak espazio hori betetzea eta, konturatu gabe, harremanetarako eredu bihurtzea gerta liteke esperientziarik ez duten pertsonen kasuan. Era berean, horrek balio kaltegarriak eta eredu desegokiak sustatuko lituzte. Balio horien arabera, neska bat ez bada perfektua bere proportzioei edo ezaugarri sexualei dagokienez, edo gizonarekiko jokabideari dagokionez, ez du balioko. Bestalde, gizon batek ez badu zakil erraldoi bat, etengabeko erekzio bat edo ez bada penetrazio makina bat, ez du balioko ere. Honela, jokaera mekanikoko ereduak sustatzen dira, non errespetua, berdintasunean oinarritutako harremanak eta topaketa intimoen maitasuna eta samurtasuna alde batera uzten diren.\nLaburbilduz, ez da gomendagarria pertsonen arteko kontaktu intimoaren eta sexualitatearen inguruko lehen informazio iturria pornografia izan dadin, aldiz, egokiagoa da gurasoak eta/edo irakasleak izan daitezen harremanen eta giza sexualitatearen gaia jorratzen dutenak. Adingabearekin batera hausnartzea komeni da eta eduki mota honi mugak jartzea. Argitasun osoz esan diezaiekegu: “Ez dut nahi pornorik ikus dezazun” eta ondoren azaldu horrek izan ditzakeen ondorio kaltegarriak haiek bezain gazteak diren eta oraindik ere helduak ez diren pertsonengan, ez baitaude prest eduki mota horiek ulertu eta barneratzeko. Halaber, azal diezaiekegu zein den gure pornografiaren inguruko iritzia eta ez gaudela ados adin horretan eduki mota horiek ikustea baimentzearekin. Ondorioz, argi hitz egin behar dugu honelako edukiei mugak ezartzeko orduan.\nIkuspuntu teknikotik, aukera osagarri bat izan liteke “Gurasoen Kontrola” aktibatzea, honelako edukiak ager daitezen ekiditeko helburuarekin. Muga teknikoak jartzea lagungarria izan liteke, baina ez da behin betiko irtenbidea. Zenbait pertsonak uste dute gurasoen kontrola itsasoari ateak jartzearen modukoa dela: legearekin batera sortzen baitira legea saihesteko bideak. Horregatik, eraginkortasun handiagoa izan dezan, erabaki horren parte izan daitezen ahalegindu behar gara. Beti izango da onuragarria gure seme-alabekin hausnartzea eta hitz egitea hezkuntza sexual integral eta arduratsua ematea lortzeko.\nGaiari buruzko informazio gehiago. www.daleunavuelta.org/#inicioAbrir en una nueva ventana


Zergatik ez dituzte Jehobaren lekukoek Eguberriak ospatzen? | Ohizko galderak\nARGITALPENAREN HIZKUNTZA Afrikaans Albaniera Aleman Amerikar zeinu hizkuntza Amharera Arabiera Armeniera Armeniera (mendebaldea) Assamera Australiar zeinu hizkuntza Azerbaijanera Azerbaijanera (Zirilikoa) Bashkirera Bassa (Kamerun) Batakera (Toba) Behe alemana Bembera Bengalera Bikolera Birmaniera Bislama Bosniera Boulou Brasildar zeinu hizkuntza Bulgariar Cebuera Chavacanoa Chin (Hakha) Chitonga (Malawi) Cholera Chuvashera Dangmeera Daniera Digoera Drehu Efikera Ekuadortar zeinu hizkuntza Errumaniera Errusiera Eslovakiera Esloveniera Estoniera Euskara Eweera Fanteera Faroeera Fijiera Filipinar zeinu hizkuntza Finlandiera Frantses zeinu hizkuntza Frantsesa Gaera Galesa Galiziera Garifunera Gaztelania Georgiera Greziera Groenlandiera Guaraniera Gujaratera Gun Hausa Hebreera Hiligaynon Hindi Hungariera Iban Igboera Iloko Indonesiera Ingelesa Islandiera Isoko Italiera Japoniera Javera Jingpoera Kabiyeera Kabylera Kannadera Karenera (S'gaw) Katalan Khmerera Kikamba Kikaonde Kikongo Kiluba Kimbundu Kinyaruanda Kirundi Kisiera Kisonge Kolonbiar zeinu hizkuntza Kongo Koreera Kreolera, Haitikoa Krioera Kroaziera Kwangali Kwanyama Kyangonde Lambera Letoniera Lingalera Lituaniera Loziera Luoera Malayalamera Malaysiera Malgaxe Maltera Mambwe-Lungu Mamera Mapudungun Marathera Mazatec (Huautla) Mazedoniera Mendeera Mixeera Mongoliera Moore Nahuatlera (Erdialdekoa) Nahuatlera (Guerrero) Nahuatlera (Huasteca) Nahuatlera (Puebla iparraldekoa) Ndebeleera Ndebeleera (Zimbabwe) Ndonga Nederlandera Nepalera Ngabere Ngangela Nias Norvegiera Nzema Oromoera Ossetiera Pangasinanera Papiamento (Aruba) Papiamento (Curaçao) Pediera Persiera Pidgina, Solomonekoa Poloniera Portugesa Punjabera Quechuera (Ayacucho) Quechuera (Bolivia) Quechuera (Cuzco) Rarotongan Samoera Sangoera Serbiera Serbiera (Latindar) Shonera Sinhala Soli Sothoera (Lesotho) Suediera Sundera Swahili Swatiera Tagalo Tahitiera Tamilera Tankarana Tarascan Teluguera Tetum Dili Thailandiera Tigrinyera Tlapanec Tojolabalera Tok Pisin Tongera Tongera Totonakera Tsongera Tswanera Tumbukera Turkiera Turkmeniera Twi Txekiera Txewera Txinera cantonera (sinplifikatua) Txinera cantonera (tradizionala) Txinera mandarinera (sinplifikatua) Txinera mandarinera (tradizionala) Tzeltalera Tzotzilera Ukrainera Urdu Urhoboera Valentziera Vendera Vezo Vietnamera Wallisian Xhosera Yorubera Zapotekera (Isthmus) Zapotekera (Lachiguiri) Zuluera\nZergatik ez dituzte Eguberriak ospatzen?\nUstea: Jehobaren lekukoek ez dituzte Eguberriak ospatzen Jesusengan ez dutelako sinesten.\nErrealitatea: Kristauak gara. Salbamena Jesu Kristoren bidez soilik lor dezakegula sinesten dugu (Eginak 4:12).\nUstea: Jendeari Eguberriak ez ospatzeko irakastean, familiak banatzen dituzue.\nErrealitatea: Familiak garrantzi handia du guretzat. Beraz, Biblia erabiltzen dugu familia-loturak estutzeko.\nUstea: Eguberrietako eskuzabaltasun, bake eta maitasun giroaz ez duzue gozatzen.\nErrealitatea: Eskuzabalak eta baketsuak izaten saiatzen gara egunero (Esaera Zaharrak 11:25; Erromatarrei 12:18). Esaterako, gure bilerak egitean eta berri onak zabaltzean Jesusen agindua kontuan hartzen dugu: « Doan hartu duzue, eman doan » (Mateo 10:8). Honetaz gain, Jainkoaren Erreinua dela lurrean bakea izateko itxaropen bakarra aditzera ematen dugu (Mateo 10:7).\nZergatik ez ditugu Jehobaren lekukook Eguberriak ospatzen?\nJesusek bere heriotza ospatzeko agindu zuen eta ez bere jaiotza (Lukas 22:19, 20).\nJesusen apostoluek eta lehen kristauek ez zituzten Eguberriak ospatu. Auñamendi Eusko Entziklopediak honakoa dio: « III. mendean, artean, jaiotza-eguna zein ote zen eztabaidan aritzen ziren teologoak », hau da, azken apostolua hil eta mende bat baino gehiago igaro ondoren.\nJesus abenduaren 25ean jaio zelaren frogarik ez dago. Bere jaiotza, gainera, ez da Biblian aipatzen.\nJainkoak ez dituela Eguberriak onartzen sinesten dugu, hauek ohitura eta erritu paganoetan oinarrituta baitaude (2 Korintoarrei 6:17).\nZergatik ez dugu gehiengoak bezala jokatzen?\nJende askok Eguberriak ospatzen jarraitzen du, nahiz eta hauen sustraiak ez dauden Biblian oinarrituta, ohitura eta erritu paganoetan baizik. Horiek honakoa galdetu dezakete: «Zergatik joan behar dute kristauek haize kontra? Zergatik eman hainbesteko garrantzia?».\nBibliak gure kabuz pentsatzera animatzen gaitu, hau da, « zentzutasuna eta oharmena » erabiltzera (Esaera Zaharrak 3:21, 22). Egia dena estimatzen irakasten digu (Joan 4:23, 24). Beraz, nahiz eta besteek gutaz duten iritziari garrantzia eman, biblia-printzipioak jarraitzen ditugu nahiz eta honela gehiengoaren onarpenik ez izan.\nEguberriak ez ospatzea erabaki dugun arren, pertsona bakoitzak gai honetan erabakitzeko duen eskubidea errespetatzen dugu. Beraz, besteek Eguberriak ospatzea ez dugu eragozten.


Xiberoko Jauna (pastorala) - Wikipedia, entziklopedia askea.\nXiberoko Jauna (pastorala)\nXiberoko jauna pastorala Jean Louis Davantek idatzitako lana da, 2008ko uztailaren 27an Ezpeize-Ündüreinen lehen aldiz taularatuta. Herri desberdinen lagunek plazaratu zuten: Ainharbe, Ezpeize-Ündüreine, Sarrikotapea eta Ürrüstoi-Larrabile herrikideak, alegia.\nOier III.a, Zuberoako azken bizkondearen bizia azaltzen du pastoral honek. Makina bat gudutan aritu zen Oier, lehenik Zuberoaren alde, eta gero Nafarroako Erresumaren zerbitzura. Bere lurraldearen autonomia zaindu nahi zuen Akitaniako duke ingelesaren aurka. Nafarroako erregearen zerbitzari gisa, 1312. urtean Etxarri Aranazko herria sortu zutenetako bat izan zen.\nXiberoko Jauna pastoralaren kantoreak - 2008 - Ezpeize, Xiberoko Botza. CD formatuan plazaratu zen.\nJoseba Aurkerenaren artikulua Karmel aldizkarian, 2009an.\nXiberoko jauna elkartearen datuak.\nOrriaren azken aldaketa: 8 urria 2019, 17:53.


Yllana, Markeliñe eta Trapu Zaharra, Araiako 25. jaialdia ospatzeko - Lautada - Alea.eus\nYllana, Markeliñe eta Trapu Zaharra, Araiako 25. jaialdia ospatzeko\nErredakzioa 2018-07-20 11:05\nAborigen talde bati buruzko lana taularatuko du Yllanak. /Yllana\nAbuztuaren 11tik 15era, umoreak hartuko du Araia, eta Arabako beste hainbat herritara ere helduko da.\nAurten ere umorerik ez da faltako Araian abuztuan. 25 urte bete ditu dagoeneko Arabako umore antzerki jaialdi garrantzitsuenak, eta hori ospatzeko ikuskizun bereziak prestatu dituzte. Aurretik iragarritako Faemino y Cansado bikote ospetsua eta Sherezade eta tipularen azalak lanarekin batera, besteak beste, Trapu Zaharra, Vaiven, Markeliñe edota Yllana konpainien azkeneko lanak aurkeztuko dituzte.\n25. urteurrena Sorberrien programaren bigarren edizioarekin hasiko da. Uztailaren 27, 28 eta 29an izango da, eta konpainia eta ikusleentzat elkargune berriak sortzea du helburu. Tranpola (Verónica, ella y yo), Katastrofen! (Neopreno) eta Hara Nori (Jainko bat) proiektuen bidez erakutsiko dituzte beren lanak Andra Mari aretoan, 20:00etan. Eta horrekin batera, uztailaren 26tik 28ra bitartean, antzerkirako hastapen ikastaroa antolatu dute Araian bertan, El Mono Habitado konpainiak gidatuta.\nOhi bezala, jaialdi nagusia abuztuaren 11tik 15era bitartean izango da Arrazpi Berri kiroldegian. Larunbatean, abuztuaren 11n, Baccalà konpainiak Pss Pss lana aurkeztuko du, Chaplin eta film mutuen kutsua duen obra. Igandean, Vaivén konpainiaren Sherezade eta tipularen azalak’ lana: kutsu surrealistako ipuina, umorea eta poetika uztartzen dituena eta emakume izateaz hausnarrarazten duena.\nAstelehenean, abuztuaren 13an, umore absurdoan erreferentzia diren Faemino y Cansado bikoteak Quien tuvo retuvo lana taularatuko du. Abuztuak 14an, ongizatearen gizartearen gaineko begirada komikoa ekarriko du Teatro en Vilo konpainiak Interrupted lanarekin. Eta, kiroldegian eskainiko diren ikuskizunei amaiera emateko, jaialdian beti izan ohi den musika ukitua ekarriko dute genero horretako maisu diren Yllana konpainiakoek The Primitials lanaren bidez.\nKaleko proposamenik ez da faltako, noski. Umorea, musika eta keinuekin uztartuko dituzte Amico Teatrok (Amico on the beach) eta Markeliñek (Chef Nature); umorea, clownaren bitartez Ganso & Cía konpainiak (Babo Royal) eta Maku Fanchilinik (Metro y medio) konpainiek; umore kritikoa eta barre algara garratzak Trapu Zaharra (Sefiní) eta Barsanti Teatroa (Kale gorrian) konpainiek; eta umore poetikoa La Industrial Teatrera konpainiak, Náufragos lanarekin.\nUmorea, hogei herritara\nGainera, Arabako hogei bat herritara ere helduko da Araiako umore jaialdia. Aurretik aipatutakoak eta Hortzmuga konpainiaren Libertia lana eta Zo-Zongó!! konpainiaren Psycho-clown lana ikusi ahal izango da horietan.\nEgitaraua eta sarreren inguruko informazio guztia: www.jaraialdia.com


Hauteskundeak munduan - Berria.eus\n"Hauteskundeak munduan" bezala etiketatutako albisteen zerrenda\nGehiengoa galdu dute Hezbollahk eta haren aliatuek\nLibanoko Hezbollah talde xiitak eta haren aliatuek gehiengoa galdu dute parlamentuan, iragan igandean egindako hauteskundeen ondotik, kale...\nMarcostarrak, presidentetzara bueltatzeko abagunean\nFilipinetan bozak dituzte etzi, eta hango diktadore izandakoaren semea da faborito, Ferdinand Marcos. Robredo liberalak ere badu aukerarik\nSinn Fein doa aurretik, hamasei eserleku lortuta\n90 eserlekuetatik 34 banatu dituzte, eta alderdi errepublikanoak hamasei parlamentari eskuratu ditu; zazpi Aliantza Alderdiak; sei DUP Alderdi Demokratiko Unionistak; hiru UUP Ulsterko Alderdi Unionistak; bana Independenteak eta SDLP Alderdi Sozial Demokrata Laboristak. Parte hartzea %63,6koa izan da.\n«Gobernu bat osatu behar dute»\nAuzi sozioekonomikoek eta Sinn Feinen garaipenerako aukerek markatu dituzte Ipar Irlandako Asanblearako bozak. Bozketaren egunean, boto emaileek gobernabidearen beharra azpimarratu dute.\nUnionistak otoitzean ari dira\nInflexio puntu bat, blokeo mehatxu bat\nIpar Irlandan Asanblearako bozak dituzte gaur: Sinn Feinek dena du aldeko estreinakoz lehen ministro kargua eskuratzeko. Unionistak deseroso daude, eta DUPek ez du ziurtatu gobernuan sartuko den errepublikanoek irabaziz gero\nIpar Irlandaren etorkizuna\nIpar Irlandako hauteskundeak: Ander Perez Zalaren analisia\nAnder Perez BERRIA TB\nOstegunean Asanblearako hauteskundeak egingo dira Ipar Irlandan. Ander Perez Zala berriemaile bereziak hauteskunde hauen nondik norakoak aztertu ditu.\nColin Harvey: «Irlandaren batasunarena hazten ari den elkarrizketa bat da»\nColin Harvey Ireland’s Futureren zuzendaritzako kide eta Belfasteko Queen’s Unibertsitateko irakaslea da. Haren ustetan, Erresuma Batuko eta Irlandako Errepublikako gobernuak irlan egon daitekeen «aldaketa konstituzionalerako» prestaketa lanak egiten hasi behar dira.\nSinn Feinen aukera\nBelfast mendebaldean, alderdi errepublikanoaren hiriburuko hauteskunde gotorlekuan, giroa itxaropentsua da: indar nazionalista batek lehen aldiz lortuko du ordezkaritzarik handiena Asanblearako bozetan. Boto emaileen ustetan, egungo arazo sozioekonomikoei aurre egiteko parada emango du horrek.


Estreinaldiak: Irailak 6Euskal pantailaren gunea\nAste honetan ere bada aretoetan euskal zinema ikusterik. Arantxa Echevarria zinegile bilbotarrak Carmen y Lola opera prima estreinatuko du. Filmak, zailtasunen aurrean bere harremanaren alde borrokatuko duten bi nerabe ijitoren istorioa kontatuko du. Gizartearen eta ordezkatzen duten kolektiboaren diskriminazioen eta traben gainetik, elkar maitatzea erabakiko du bikoteak.\nZuzendari bezala landutako lehen film luzea izango da Echevarriarentzat, baina lehenago 7 for Etheria (2017) ikus-entzunezkoaren errodajean parte hartu du, eta film labur nabarmenak egin ditu ere: El Ultimo Bus (2016) eta Yo, Presidenta (2015).\nBiopic moduko filma, Donald Crowhurst beteranoaren iruzurraren ingurukoa.\nGolden Globe Race lasterketa parte hartuko zuela erabaki zuen Crowhurstek 1968an, munduari geldialdirik gabeko bira ematen lehena izateko asmoarekin. Lehiaketaren sari potoloak erakarrita ekin zion abenturari, honek bere egoera ekonomiko kritikoa arinduko zuelakoan. Gauzak, ordea, ez ziren espero bezala atera, eta antolakuntzari iruzur egitearen hautua egin zuen.\n2016an estreinatutako ‘The Conjuring 2’ filmaren spin-off bezala ulertutako lana dugu hau. Klausurako moja komentu batean jazotako heriotza susmagarri bat izango da istorioaren abiapuntua, izan ere, tokira iritsi berri den emakume gazte batek bere buruaz beste egingo du baldintza susmagarrietan. Vatikanoak iragan nahasia duen apaiz bat eta botoak hartzear dagoen nobizia gazte bat bidaliko ditu gertakaria ikertzera.\nFilmak elkar lotu eta korapilatuko ditu zenbait txakur eta haien jabeen egunerokoak. Ikusiko dugu nola istorioak nahasten doazen heinean, protagonisten bizitzak ere aldatzen joango diren. Besteak beste, Nina Dobrev, Vanessa Hudgens, Adam Pally eta Eva Longoria aktoreen interpretazioek jantziko dute.\nInoiz ezer gertatzen ez den landa eremu batean Charlotte amonarekin bizi den haurra da Mary protagonista. Egun batean, katu misteriotsu bati jarraika dabilela, erratz-makil zahar bat eta zazpi urtean behin loratu egiten den lore batzuekin egingo du topo. Bi objektuen botereaz, Endor College izeneko magia eskola batera egingo dut hegan.\nSorpresazko bidaia egingo dute Olivia, Eloy, Guille eta Anna lagunek Berlinera, Comas lagunaren urtebetetzea dela eta. Azken honek ez ditu behar bezala jasoko lagunak, eta adiskidetasunaren balioaz hausnartzera eramango du taldea. Denbora, distantziak… dena alda dezaketelako.\nFamili gizon zintzoa eta arduratsua da German protagonista. Gau batean, etxera bueltan kotxea gidatzen ari dela, ni nerabe harrapatuko ditu istripuz. Nola egin orduan bizitzari eutsi eta gainbehera saihesteko?\nAbuztuak 6 Carmen y Lola Cuando los angeles duermen Dog Days Estreinaldiak Les distàncies Meari to majo no hana (Mary and the Witch’s Flower) The Mercy The Nun


Gogoeta txiki bat ergatiboaz | 31 eskutik\n← Muin erreduziezina\nSoftware-itzulpenak eta Gozilla. Size does matter. →\n2014/02/08 · 07:00\nGogoeta txiki bat ergatiboaz\nIrundarren hizkuntza ohitura eta erabileren berri ikusteko eta ikasteko leku aproposa da Irungo Udal Musika Eskola eta Kontserbatorioa. Arratsaldeetan, joan-etorri handiko ataria izaten da Kontserbatorioko eraikin gotorraren sarrera nagusia: umeak, gazteak, gurasoak eta aitona-amonak sartu eta irten, etengabe, tresnak bizkarrean edo lepotik zintzilik, gehienak.\nAzken urteetan, poza ematen du euskarak bertako familien aho-ezpainetan, apurka-apurka eta nekeziak nekezia, gora nola egin duen ikusteak, ez bakarrik gurasoekiko hartu-emanetan, baita haur eta gazteak beraien artean eta beste inor ikusmiran ez dutela ari direnean ere. Hiri erdalduna da Irun; erdalduna, oro har, eta mugako hiria izanik, gainera, ezaugarri bereziak dituena. Ez naiz inoiz bertan bizi izan, baina gertu samar daukat bizitokitik, eta badaukat esatea aski ongi ezagutzen dudala. Irundar batzuk ere bai, eta badakit horietako askok azken urteetan ahalegin handia egin dutela, eta guztiz beharrezkoa, hirian eta bailaran euskara biziarazteko. Horretan ezin da, nire ustez (eta garbi esanda, kide izan gabe), aipatu gabe utzi Irun Iruten elkarteak euskara hauspotzeko egin duen eta egiten duen lan eskerga.\nHoriek denak nerabiltzan neure artean, kolore eta neurri guztietako paper muturrez josita egon ohi den iragarki oholari begira nenbilela, lehengo batean. Halako batean, begira eman zidan erdi parean gelditzen zen oharretako batek, osoki euskaraz idatzita zegoelako, beharbada. Honelako zerbait jartzen zuen:\nLepoko erloju bat galdu da.\nLepokoa kolgante bola bat da, eta barruan erloju bat du.\nKolgantea enara baten irudia du.\nAurkitu baduzu, mesedez, idazkaritzan utzi.\nPentsatu nuen bailaran oso arrunta dela kasu ergatiboa ez markatzea ahozkoan (hiztun edadetuak alde batera utzita), baina gutxiagotan ikusi izan dudala idatzizko testu batean, hau labur-laburra bazen ere. Jende eskolatu gehienak ergatiboaren araua ongi ikasia duela pentsatu nuen, eta idatzian eusteko joera izaten dela, askotan behintzat.\nJo dut ‘Egungo gazte mintzairaren hainbat ezaugarri’ lanera, Iruñerriko gazteen ahozko jardunetan nolako adibideak topatuko. Hara hemen:\nBai, ni egin dut.\nUdala egiten du.\nNi ez daukat ezta hori.\nHori ni daukat disket batean.\nNi egin nituen.\nNi ez dut inprimagailua.\nHara. Adibide horiek ikusi orduko, beste zerbaitek eman dit begira: pertsona izenordainak dira ia denak, eta hain zuzen kasu horietan askoz ere naturalagoa egiten zait, niri behintzat, batere subjekturik ez agertaraztea ahoz, euskarak bere-berea duen legeari segika. Lege hori indarra galtzen ari da, nonbait, zenbait eskualdetan.\nSubjektu ergatiboaren eta aditz iragankorraren arteko komunztadurarik ezak ez ninduke harritu behar gaurgero, luzaz entzun izanagatik euskarak behar-beharrezkoa eta ezin utzizkoa duela ergatiboa markatzea, anbiguotasunak saihesteko eta subjektua subjektu dela garbi adierazteko. Hots, bestela esanda, hiztunak esan nahi duen hura solaskideak behar bezala ulertu ahal izateko. Ez dago hurrean! Inork zalantzarik ba ote luke, bestela, goiko ohar hori irakurtzean, enara baten irudia duena zintzilikarioa dela?\nBeharbada, ergatiboa ez markatze horretan mailak eta mailak daude, eta akaso ez da gauza bera izen soil bat markatu gabe uztea, pertsona izenordain baten aldean. Ergatiborik markatzen ez duten hiztunetan, edo batzuetan bai-besteetan ez egiten dutenetan, ez dut uste xehetasunez ikertu denik zein ingurunetan bai eta zeinetan ez, zein hiztun motak bai eta zeinek ez. Hizkuntzaren herdoildurarekin lotua egon daiteke gertakari hau, baina, beharbada, ez beti. Okerreko bidetik ote nabil?\n Ibarra, O. 2011. “Egungo gazte mintzairaren hainbat ezaugarri”, ASJUren gehigarriak LXIX, 70. or.\n3 responses to “Gogoeta txiki bat ergatiboaz”\nBada, nahiko xeheki aztertua dago ergatiboaren kontua beste hizkuntza askotan (gramatikaren beraren barnean; ikerlan soziolinguistikorik ez dut ezagutzen). Baliteke gure kasuan herdoildurak/gaitasun-maila ezberdinek zerikusirik izatea, batzuetan (askota, gehiegitan…), baina badira hizkuntzaren baitako arrazoiak ere (gauza bera esan daiteke “ikusi diot” bezalakoez).\nAdibide bat jartzekotan Dixon-en “Ergativity” liburuko hau (1994: 105):\nBrasilgo Kuikúro hizkuntzak, perpaus-modu “interaktiboetan” (“imperative, hortative or intentional”), honako banaketa egiten du:\n– Agentea (aditz iragankorretako subjektua) 1. pertsona singularra edo plural “inklusiboa” bada (ni + zu (+ beste)), EZIN da ergatibo-marka jarri.\n– Agentea 2. pertsona edo 1. plural “esklusiboa” bada (ni + beste (baina zu ez)), ergatibo-marka HAUTAZKOA da.\n– Agentea 3. pertsona bada ergatibo-marka NAHITAEZKOA.\nHau adibide bat besterik ez da, eta badira beste hainbat aldagai eta parametroren araberako banaketa gehiago ere, betiere “logika” edo hierarkia bati edo besteri jarraitzen diotenak.\nBarka Irantzu! “Hiztunetan” jartzen duen tokian “hizkuntzetan irakurri dut…\nParentesi artean aipatu dudan moduan, ez dut ezagutzen “hiztun-arteko” ezberdintasun horren inguruko ikerketarik. Gai interesgarria da, eta datu tipologikoekin konparatzeak ere baduke interesik (esango nuke harremanen bat egongo dela “ergatibo-erdibituko” hizkuntzek eta aipatzen dituzun hiztunek erakusten duten mailakatze horretan, aldagai semantiko-kognitiboekin lotua den heinean).\nErreparatu izan diot ergatiboa ez markatze edo makur markatze horri, eta esanen nuke aipatzen duzun moduan herdoilak zerikusi handia duela (adinekoen ahozko kontu hori gorabehera) eta mailakatua izan daitekeela. Nire irudipena da badagoela jende multzo bat esaldietan ‘-k’ nonbait sartu beharra dagoela pentsatzen duena baina ez duena ergatiboaren tasuna ulertzen. Oraindik eta gehiago esan behar banu, belarriz ikasi dute noiz sartu behar den ‘-k’ eta noiz ez. Alegia, ‘-k’ entzungarri den testuinguruan sartzen dutela hizkia. Adibidez, subjektuaren ondoko hitza bokalez hasten denean (“niK Ez naiz” edo “niK Etorri naiz”, baina “ni Daukat”. Hiztunak ez du ‘-k’-rik entzuten euskaldun jatorrak testuinguru horretan darabilenean: [Ni_Taukat]. Gainera, diozun moduan, horrelako hiztunek kasik sistematikoki erabiltzen dute izenordaina, noiz eta subjektua ezkutuan joan daitekeenean. Ibarraren adibide horiek ez datoz bat nire hipotesiarekin, baina esanen nuke hiperzuzenketa ere egon daitekeela “ni ekarri dut” eta horrelakoetan. Orduan, hiztun multzo hori ez da jabetzen ergatibitateaz, eta, belarriak aginduta, testuinguru bat moldatu du, ‘-k’ ausazkoa izan ez dadin.


Powered by PechaKucha | Ideiak Bizirik\n← Ekin asteazkenetan: Segmentazio eta Remarketing estrategiak Facebook eta Instagraman Adsn (online)\nGARAI NAHASIETAN ELKARLANEAN →\nPechaKucharen bederatzigarren edizioa Bidasoan. Aurten, KREA Bidasoa topaketaren baitan ospatu ezin izan denez, bederatzigarren edizio hau telematikoki egingo da datorren ostegunean, ekainaren 18an, 17: 00etatik aurrera.\nPechaKucha Tokyo 2003an sortutako ekimena da, arkitektoek eta diseinatzaileek beren proiektuak eta lanak publikoan formatu xume, azkar eta oso bisualean aurkeztu ahal izateko plataforma gisa. Gaur egun, PechaKucha formatua era guztietako proiektuak aurkezteko erabiltzen da: Enpresa sortu berriak, herritarren ekimen berriak, bidaia inspiratzaileak, kezka edo gogoetak, sukaldaritza errezetak… ez dago adin-mugarik, ez hitz egiteko gai zehatzik; partekatzeko, inspiratzeko eta hunkitzeko zerbait duen orok du tokia PechaKuchan.\nPechaKucha ekimen ezformala da, dibertigarria, ideiak eta gogoetak partekatzeko sortzaileen biltokia… Aukera bat da beren lana publikoari erakutsi nahi dioten eta komunikabide masiboetara sarrerarik ez duten gazteentzat, erakusteko obra bai baina galeria bat betetzeko adina ez duten gazteentzat… Azken finean, pertsona sortzaileek beren lana publikoari erakusteko eta honekin partekatzeko plataforma perfektua.\nPechaKucharen formatuak ideia sinple bat du oinarrian: 20 irudi x 20 segundu.\nParte-hartzaile bakoitzak 20 irudi jartzen ditu, horietako bakoitza 20 segunduz proiektatzeko, eta horiez baliaturik egiten du bere aurkezpena.\nFormatu honi esker, aurkezpen erakargarri, zehatz eta, normalean, dibertigarriak egiten ahal dira.\nPechaKucha aurkezpenetarako ideia batzuk\nEnpresa sortu berri bat aurkeztea, enpresa batek egindako lanak eta bere ibilbidea aurkeztea, norberak sortutako artelanak aurkeztea, babesa behar duen herritarren ekimenen bat aurkeztea, beste enpresa sortzaile batzuentzat baliagarriak izan litezkeen esperientzia edo gogoetak aurkeztea, eta abar.\nModu positiboan baloratuko dira proiektu edo ikuspegi sortzaile, berritzaile edo harrigarria duten proposamenak.\nProiektuen aurkezpena ikusi nahi baduzu\nInformazio gehiago eta kontaktua: ekintzailetza@bidasoa-activa.com // 943509584


Irekia Eusko Jaurlaritza - Gobierno Vasco :: EHAA xedapena 201802307\nAldizkariaren data: 2018-04-26 Aldizkari honetan argitaratua: 2018080\nHurrenkenaren zenbakia: 201802307\nDurangoko udalerriko «Bartolome Ertzilla» Musika Eskola Publikoak (Bizkaia) «Baxu elektrikoa» musika-espezialitatea irakasteko egin duen baimen-eskaera aztertu da.\n1. artikulua.– 2017-2018 ikasturtetik aurrera, «Baxu elektrikoa» musika-espezialitatea irakasteko baimena ematen zaio ondoren zehazten den ikastetxeari:\nIzen espezifikoa: «Bartolome Ertzilla»\nTitularra: Organismo Autónomo Administrativo Escuela de Música y Conservatorio de Grado Medio Bartolome Ertzilla.\nHelbidea: Montevideo etorbidea, 7.\n– Kantua: bakarlaria eta kantu korala.\n– Instrumentu sinfonikoak: flauta, biolina, biolontxeloa, klarinetea, oboea, biola, saxofoia, kontrabaxua, perkusioa eta tronpeta.\n– Instrumentu polifonikoak: pianoa.\n– Instrumentu eta dantza tradizionalak: txistua.\n– Zenbait joera: gitarra elektrikoa eta baxu elektrikoa.\n2. artikulua.– Indarrean dauden legeak betetzera beharturik gelditzen da ikastetxea irakasleen titulazio akademikoari dagokionez. Bestela, bidezkoa litzateke emandako baimena baliogabetzea.


Azkarragak iragarri duenez, gizarteratzeko euskal Plana amaiera-fasean dago, eta gizarte-babeserako eta aberastasuna birbanatzeko berezko eredua dauka | EA - Eusko Alkartasuna\nHasiera » Gizartea » Azkarragak iragarri duenez, gizarteratzeko euskal Plana amaiera-fasean dago, eta gizarte-babeserako eta aberastasuna birbanatzeko berezko eredua dauka\nAzkarragak iragarri duenez, gizarteratzeko euskal Plana amaiera-fasean dago, eta gizarte-babeserako eta aberastasuna birbanatzeko berezko eredua dauka\nArgitaratua honek egina: Prentsa Bulegoa data Abe 13, 2002 honetan: Gizartea\nOinarrizko Errentari buruzko II. Sinposioa -Justizia, Lan eta Gizarte Segurantza Sailak antolatutakoa- inauguratu du Vitoria-Gasteizen Justizia, Lan eta Gizarte Segurantza sailburu Joseba Azkarragak iragarri duenez, Gizarteratzeko Euskal Plana bere azken fasean dago, eta berezko eredu bat jasotzen du elkartasunerako, gizarte-babeserako eta aberastasuna birbanatzeko.\nBere zuzendaritzapeko sailak antolatutako Oinarrizko Errentari buruzko II. Sinposioa inauguratu du Azkarragak. Sinposioa gaur eta bihar bitartean egiten ari da Vitoria-Gasteizko Villa Suso Jauregian, nazioarteko aditu entzutetsuen partaidetzarekin. Bere hitzaldian, Gasteizko Legebiltzarrean laster aurkeztuko den Gizarteratzeko Euskal Planaren oinarrizko abiapuntua iragarri zuen: bai prestazio-politikak, bai politika eraginkorretarako programak, giltzarriak dira langileak laneratzeko eta gizartearen kohesioa eta egituraketa hobetzeko. Horien bitartez berezko eredu bat ezarri behar da elkartasunerako, gizarte-babeserako eta aberastasuna birbanatzeko.\nSailburuak azpimarratu zuenez, berezko eredu hori diseinatzerakoan Administrazioa, erabiltzaileak, elkarteak eta irabazi asmorik gabeko entitateak inplikatu nahi izan dira laneratze eta gizarteratze-prozesuetan, haien partaidetza sustatuz; hori horrela egin da proposatzen diren esku-hartzeen artean era askotakoak daudelako: gizarte-trebetasunak eskuratzeko programetatik hasi eta enplegurako orientazio zerbitzu pertsonalizatuetara iritsi arte, Auzolan programa, laneratzeko enpresak eta irabazi asmorik gabeko entitateekin batera sortutako jarduerak ahaztu gabe. Eragile horien guztien inplikazioari esker -adierazi du Azkarragak- akordioaren eta gizarte-hitzarmenaren bidetik lortu ahal izango dira azken helburuak: gizarteratzea eta laneratzea.\nNabarmendu duenez, Gizarteratzeko Euskal Plana gure filosofia eta gure jomuga denaren testuinguruan kokatzen da, hau da, politika eraginkorrak sustatzea; jakina, politika pasiboak alde batera utzi gabe, baina gizarte-bazterketako prozesuak arintzen edo zuzentzen saiatuz; eta, zoritxarrez, bazterketa hori gauzatzen denean, gizarteratze-prozesuak sustatzea. Azkarragaren iritziz, ezinbestekoa da sail arteko politiken garrantzia aipatzea, alegia, arlo bat baino gehiagotan batera lan egitearen garrantzia, batez ere, osasun-, lan-, hezkuntza- eta etxebizitza-arloetan, gauza jakina baita bazterketak dimentsio eta eragile asko dituela. Eta gure bizitzako beste hainbat alderditan gertatzen den bezala, egoera konplexuetarako ez dago erantzun sinplerik.\nHala eta guztiz ere, sailburuak baieztatu zuenez, baliabide ekonomikorik ez izatea da bazterketa-egoeren arrazoi ohiko eta garrantzitsuenetako bat. Hori dela eta -erantsi zuen- beharrezkoa da talderik behartsuenei oinarrizko behar materialak asetzen lagunduko dien bizitza-maila eskuratzen laguntzea. Ildo horretatik, datozen 4 urteetan Lanbide arteko Gutxieneko Soldataren %86ra iristeko Eusko Jaurlaritzak hartutako konpromisoa berretsi zuen.\nGizarte-errenten politikaren eboluzioa eta oraina markatu dituzten urrats garrantzitsuenen birpasa xume bat egin zuen sailburuak bere hitzaldian. 80ko hamarkadan kokatu zuen gizarteratze-politikari buruzko eztabaidaren benetako hasiera. Horren ildotik, nabarmendu zuen EAE aitzindaria izan dela politika horien aplikazioan, eta adibide gisa aipatu zituen Pobreziaren aurkako Plana, 80ko hamarkadaren amaierakoa; Gizarte Bazterketaren aurkako Legea, 90eko hamarkadaren amaierakoa; edo Gizarte Eskubideen Gutuna, 2000ko abendukoa.\nAzkarragak berretsi zuen bere sailaren sinesmen bat herritarren eskubideak benetan bermatzeko, ezinbestekoa da kalitatezko bizitza autonomo eta duina bermatzeko baliabide nahikoak izatea. Gizarteratze beteko egoera lortzeko, beharrezkoa da, neurri handi batean, lan-merkatura iritsi ahal izatea, esan zuen amaitzeko.


Irekia Eusko Jaurlaritza - Gobierno Vasco :: jaurlaritzak Auzitegi Medikuntzako Euskal Institutuko medikuen ordainsariak egokitzeko proposamena aurkeztu die justiziako sindikatuei\njaurlaritzak Auzitegi Medikuntzako Euskal…\n\njaurlaritzak Auzitegi Medikuntzako Euskal Institutuko medikuen ordainsariak egokitzeko proposamena aurkeztu die justiziako sindikatuei Iturria: Irekia\n\nLakuan bildu da gaur goizean sektore-mahaia, eta Justizia Administrazioko zuzendariak soldata-igoerak eskaini dizkie CCOO, ELA, CSIF eta LAB sindikatuei; praktikan, Auzitegi Medikuntzako Euskal Institutuko mediku espezializatuek Osakidetzako mediku fakultatiboek adinako soldata lukete.\nAurkeztutako zirriborroak, gainera, guardiako txanden arteko atsedenaldia idatziz bermatzeko jarraibidea jaso du, eta Auzitegi Medikuntzako Euskal Institutuko adituek beraiek egindako prestakuntza-plana finantzatzeko konpromisoa.\nEusko Jaurlaritzak sektore-mahaian berriz jartzeko deia egin die gaur Euskadiko Justizia Administrazioan ordezkatutako sindikatuei (CCOO, ELA, CSIF eta LAB), hiru gairi buruz hitz egiteko: Donostian bulego judizial berria ezartzea, Lasarteko Bake Epaitegiko lanpostuen zerrenda aldatzea eta Auzitegi Medikuntzako Euskal Institutuko auzitegi-medikuen lan-baldintzak hobetzea.\nEuskadiko Justizia Administrazioak 2.138 langile ditu, Auzitegi Medikuntzako Euskal Institutuaren hiru egoitzetan lan egiten duten auzitegi-medikuntzako 54 profesionalak barne. Justizia Administrazioko zuzendari Jon Uriartek aurkeztu die zirriborroa sindikatuei, lan-baldintzen hobekuntzak proposatzen dituena hiru arlotan:\nü Ordainsariak egokitzeko proposamena: Jaurlaritzak auzitegi-medikuen ordainsariak egokitzeko prozesua amaitzea eskaini die sindikatuei, jada amaitu dituelako Justizia Administrazioko gainerako kidegoetan: kudeaketa, izapideak eta auzitegi-laguntza. Jon Uriartek lanbide-kategoriaren araberako soldata-igoerak barne hartzen dituen zirriborroa aurkeztu du. Horrenbestez, auzitegi-mediku jeneralista baten oinarrizko soldata, lanbide-karreraren hasieran, 46.730 eurokoa izango da, guardiak eta antzinatasuna kontuan hartu gabe. Gutxieneko oinarri horretatik gora, espezializazio- eta ardura-mailaren araberako igoera-proposamena barne hartzen du zirriborroak, 59.936 euroko mugara artekoa, guardiak eta antzinatasuna kontuan hartu gabe.\nAuzitegi-medikuak behartuta daude guardiak egitera. Eusko Jaurlaritzak 215 euro ordaintzen ditu guardia-eguneko, izan aurrez aurrekoa edo izan aurkitzeko moduan egotekoa, eta auzitegi-medikuek. Auzitegi-medikuen guardien batez bestekoa 53,5 da urtean, hau da 11.500 euro inguru urtean.\nü Guardien arteko atsedenaldia: Gai horri dagokionez, Justizia Administrazioko zuzendariak jarraibide-zirriborro bat aurkeztu die sindikatuei, guardien arteko atsedenaldia eta auzibideetan agertu beharrari loturiko salbuespenak arautzekoa. Aurrerantzean, guardiaosteko atseden-eguna zitazio judizial izendun batekin bat baldin badator, eta hori ezin bada aldatu ez lehendik aurreikusi, atseden-eguna zitazio-egunaren ondorengora geroratuko da.\nü 2016ko prestakuntza-plana: Justizia Administrazioko zuzendari Jon Uriartek 80.000 hitzeman ditu Auzitegi Medikuntzako Euskal Institutuko profesionalek osatutako prestakuntza-planak barne hartzen dituen ekintzak finantzatzeko. Anbizio handiko prestakuntza-plana da eta aho batez babestu dute Auzitegi Medikuntzako Euskal Institutuko Irakaskuntza eta Ikerketa Batzordeko kideek, tartean, auzitegi-medikuak eta EHUko, Osakidetzako, Espainiako Toxikologia Institutuko eta Auzitegi Laborategi Zerbitzuko adituak.\nZirriborro horren bitartez, Justizia Administrazioko zuzendari Jon Uriartek Eusko Jaurlaritzaren babesa adierazi die sindikatuei, Auzitegi Medikuntzako Euskal Institutuko profesionalek egiten duten lanarengatik. Hala, gogora ekarri du auzitegi-medikuntzan diharduten 54 profesionalen erdiak espezializatuta daudela, eta, ondorioz, institutu hori Espainiako espezializazio-maila handienekoa dela.\nHorien peritu-lana funtsezkoa da Euskadiko Justizia Administrazioaren funtzionamenduan. Hori horrela, medikuok soldaten gainean egindako aldarrikapenei konponbidea emateko konpromisoa hartu du Eusko Jaurlaritzak.\nGaur egun 127 profesionalek dihardute AMEEn lanean: 54 auzitegi-medikuk, 42 administrarik, 12 autopsia-laguntzailek, 2 fakultatibok, 6 psikologok, 4 gizarte-langilek eta laborategiko 7 teknikarik, hain zuzen.\nintervencion_jon_uriarte_in... behera kargatu (3 MB)\nEuskadiko auzitegi-medikuek, besteak beste, DNA-ri, heriotza bortitzari eta nortasun-nahasmenduei buruzko prestakuntza espezializatua jasoko dute aurten (Gobernu Bilera 2016-06-28)


Urkiaga'tar Estepan'en bizi-urratsak\nBego emen, gaurkoz, Lauaxeta'ren bizitzari dagokion izki murria. Oraintsu, «Euzkadi» egunerokoa arakatuz konturatu nazanez, bizkaitar idazle leun onek itz-lauz be ugari be ugari idatzi euskun, eta itz-lauzko osto sakabanatu orreik be jaso ta esku maitekorrez liburu mardul bat eratzea egoki litzakigula otu yat.\nBeraz, osasunak laguntzen ba'daust, lar luzatu barik burutu nai neuke lan ori. Ta orduan aukerako eretia izango dogu, olerkari yaukal oni buruz gaur jarten ez doguzan bizitz-zeaztasunak be jartea.\n1905: Laukinitz'en jaio zan Urkiaga. ta Basaratz'tar Estepan —Lauaxeta—, dagonillaren 3'an, Erriko Taberna deritxon etxean.\nBeronen gurasoak: Jose Mari Urkiaga ta Urizar-andia, Murelaga'ko semea, ta Bizenta Basaraz eta Zorrotza, Laukinitz'ko alabea.\nAitaren aldeko aitita-amamak: Erramon Urkiaga ta Uribarren, aitita, Mendexa'koa semez; eta Frantziska Urizar-andia ta Espilla, amama, Murelaga'koa. Amaren aldekoak: Aitita, Erroman Basaraz eta Zorrotza, Zamudio'koa, ta Kristina Eguzkitza ta Eguzkitza, Laukinitz'koa.\nJuan Barrenetxea bertako txaunburuak bateatu eban, dagonillaren 6'an, Frantzisko ta Errose Urkiaga, biak Murelaga'koak, aita-amabitxi ziralarik.\n1909: Esteban umetxo zala, Laukinitz itxi ta Mungia'ra aldatu zan Urkiaga sendia. Uri azi onetan osotzen ditu len-ikasketak. Argia dator mutikoa. «Mutikoa zala —diño M. Zarate'k—, fraile joan gura izan eban, karmeldarren komentu batera. Baiña Lekeitioko osabeak abade egin bear ebala esan eutson». Orrela, Durango'ko jesuiten Ikastetxean latin eta onen inguruko gaiak ikasten ditu, Pio Montoia'rekin batera.\n1920: Erretorika ikasten diardu. Zaitegi be emen da, bere lenengo latin-ikastaroan. Aita Atutxa, orduko maixu argia, laztan samurrez dabe gogoratzen garai aretako ikasleak.\n1921: Loiola'ra doa, uztaillaren erdirantza. Josu'ren Lagundiko izan gura dau; baita asi-barritzako urtea egin be. Lagunak ditu emen: Ibiñagabeitia'tar Andima, elantxobetarra; Zaitegi, arrasatetara; Argarate, urretxuarra; Sarobe, lesakarra; Luis Larrañaga, azkoitiarra; Martikorena, betelutarra; Goenaga'tar Iñaki, azpeitiarra; Muxika'tar Palgida, urnietarra; Zubiaga, Gaztelumendi, Azpeiti'ko Korta anaiak, eta abar; danok euskaltzale ta idazle ospe aundikoak. Emen ditu baita, eredu bikain, Aita Apalategi, Zugatzaga ta Olabide.\n1928: Noiz asi zan idazten? Zomotza'ko «Jaungoiko-Zale»-n eta Bilbao'ko «Jesus'en Biotzaren Deya»-n argitaratu zitun bere lenengo lanak. Bigarren abizenez izenpetu ebazan «J. B. Deya»-n (1928-29) argitaratu euskuzan lanak. Otsailleko zenbakian dator bere poesi bat, Maragall'ena, «Basaraz'ek euskeratuta».\nJesus'en Lagundia itxi ta Bilbao'ra dator, «Euzkadi»-n lan egitera. Itxia eban Kirikiño'k 1913'tik zuzendu eban euskal orria. Orixe egoan aren lekuan; onegaz batera jardun eban Lauaxeta'k urte bi ta erdian.\n1930: Lenengo Olerti eguna Errenderi'n, «Euskaltzaleak» eratuta. Lauaxeta'ren Maitale kutuna deritxon olerkiak ja so eban len-saria: «zillarrezko aritz abartxoa». J. Aitzol'ek onela: «Urkiaga jauna, izenordez Lauaxeta, geienak Errenderi'ko olerki-egunaren bidez ezagutu dute. Ez guk ordea. An eta emen argitaratutako bere neurtitz bigun eta leunak, irakurtzen bai giñuzen, orain dala bi edo iru urte ezkeroztik». Batzaldi artan agertu ziran olerkariak: Lizardi, Orixe, Tapia-Perurena, Jautarkol, Jaka-Kortajarena, Loidi, Zugasti, Enbeita ta besteak.\n1931: Azillaren lenengoetan, Orixe bere errira doa «Euskaldunak» poema idazteko asmuz. Lauaxeta'k artzen dau «Euzkadi»-ko euskal atalaren ardura osoa. Uribitarte'tar Ibon —Imanol Enbeita, Kepa'ren anaia— dauko laguntzaille. Maiatzetik aurrera batez be, egunero idazten dausku zertxobait, «Azalpenak» eritxon saillean bereziki. Olerki batzuk be, Izkiñuak, aurtxoentzat alegiak, azaltzen ditu.\nUrte ontakoa dogu «Bide Barrijak» olerki liburua be. 143 orrialdekoa. Maitasuna dau kantagai. «Maitasunak —diño— sortu-azoten dauz neurtitzik ederrenak, eta maitasun-bidetan, azkena barik, lenengua naz». Eta «J. B. Deya»-k: «Olerkari askok maitetasun gaiak maitekeri loietara eraman oi dituzte... Urkiaga'tar E.'k txit garbi ta gora begira erabilli du» (1g3i, 175 orr.).\nOrixe'k goratu eban liburu au, lotazillaren 5'an eta 8'an, lenengo orrialdean; baita Lizardi'k be, 1931-XII-3o'an, 1-3 orrialdeetan.\n1933: Egunkalari ez-ezik, izlari trebe be ba-da Lauaxeta: erriz erri dabil Jel-azia ereiten, aspertu barik. Ondorenez erriak, txera bizitan, omenaldi biozkorra dagitso Gatika'n, otsaillaren 12'an, igandez.\nEragille bezela, ainbat laguntzaille ditu inguruan. Egunero yatorkoz lanak errietatik; idazleak bizi ta gozo bizkortzen dauz, gero ta zintzoago zeregin ortan jardun dagien.\n1934: Urrillaren bostetik aurrera ez eban «Euzkadi»-k euskerazko ezertxo be agertu, egun areitako Erkalaren naste zalapartak zirala-ta. Urrengo urteko epaillaren 19'rarte luzatu zan ixillaldi au, 164 egunekoa nunbait Bizkaia'n bakarrik ezarri zan arako zigorra, itxura danez.\n1935: Barzelona aldetik dabil; baiña, bidenabar, «Arrats beran», bere bigarren olerki idaztia ager-azten dau. Bagillean amaitua da, Bilbao'ko Verdes etxean. «Sagi»-ren ederkaiak ditu. 102 orrialde. Azal barruan, ingi meetan, erderazko itzulpena banaz. 4o olerki dira, leun apaiñak. Liburu au zala-ta, Garzia Lorka olerkari ospetsuak ikustaldi bat egin ei eutson Bilbao'n.\n1936: Anai arteko gerratean guda-ordezkari izan zan. Kanpanzar'en, Intxorta'n eta Basalgo'n sarri bostekoa emon geuntson alkarri. Alan eta guzti be, ez eutson idazteari itxi.\n1937: Jorraillaren 26'garrena. Gernika sutan. Prantses egunkalari batzukaz batera, berton jausi zan atxilo. Gazteiz'era eroan eben; eta, azkenez, karmeldarren komentuan bi illabete egin ondoren, bagillaren 25'an, goizeko 5,30'etan, su-izkillotua izan zan. An egoala idatziak ditu sei-zazpi poesi sentikor. Eta azken-naia.\n1973: Igaz, Olerti-egunez, omenaldi eder bat egin yakon emen, Larrea'n, Laukinitz'ko olerkari bikaiñari. Orduan, arrastiko batzar-aldian, irakurritako lana dozu, ain zuzen be, jarraian daukazun Aita Arostegi'ren Lauaxeta'ri buruzkoa: sakon eta zentzunez egiña. Orduantxe artu zan, baita, aren olerki lanak liburu batean argitaratzeko erabagia. Itz emona, zor ei da.\nOrtik, ba, emen daukazuz, oler-zale orrek, Lauaxeta'ren poesi-lan osoak lez. «Lez» diñot, saiatu nazan arren, geiago be oindiño izango diralako. Aldizkari askotan esku artu eban, eta ba leiteke nire azter-miñetik batzuen batzuk iges egin izatea, sardoi labankor antzera, bear bada.


Suizidiorako joeran geneek zeresana badutela ondorioztatu dute - ZientziaEus\nSuizidiorako joeran geneek zeresana badutela ondorioztatu dute\n2018/11/22 Agirre Ruiz de Arkaute, Aitziber - Elhuyar Zientzia Iturria: Elhuyar aldizkaria\nLehen aldiz, azterketa bat egin dute argitzeko suizidiorako joeran geneek zeresanik ba ote duten, eta emaitza baiezkoa izan da. Utah-eko Unibertsitateko zientzialariek egin dute ikerketa, beren buruaz beste egin duten pertsonen DNA aztertuta. Ikertzaileen arabera, bizipenek eta inguruak eragin handia dute suizidiorako pentsamenduak izaten dituztenengan, baina alderdi genetikoak ere badu zeresana suizidioa gauzatzera iristen diren kasuetan.\nIkerketa egiteko, beren buruaz beste egin duten 4.500 pertsonaren DNA-laginetatik abiatu dira: suizidio-tasa handiak dituzten 45 familia aukeratu dituzte, azken 9 belaunaldietako informazio genealogikoa ere eskura dutenak. Hala, lau genetan identifikatu dituzte suizidiorako joera eragin dezaketen aldaerak.\nIkertzaileen esanetan, ordea, lau gene horiez gain, badira ikertu beharreko beste gene batzuk ere, suizidiorako joeran eragina izan dezaketela aurreikusita. Horietatik batzuk hanturazko prozesuekin erlazionatu izan diren geneak dira, hortaz, litekeena da nolabaiteko lotura egotea hanturaren eta osasun mentalaren artean, azken urteotan indarra hartzen ari den hipotesiek dioten bezala. Molecular Psychiatry aldizkarian argitaratu da lana.\nPlaketek bidera dezakete minbizi-zelulen kontrako immunoterapia\nGaixotasun autoimmuneak ikertzeko aurrerapausoa EHUn


Joan Mari Torrealdai « obsesionatuta» zegoen Egunkaria-ren pluraltasuna, autonomia eta independe...\n... Astakeria bat da. Frankismo kiratsa dario. Aznar obsesionatzen duena ez da ETA, kultura, hizkuntza eta kontzientzia nazion...\nBerez, ez da zertan obsesionatu, baina zaindu behar da seme-alabak zertan ari diren, gainbe...\n'Goenkale', 2009ko Kilometroak festan. Egilea(k) ERREDAKZIOA. , Euskal Irrati Telebista 2009 (1)\n... astearteko kapituluetan Unai “Petralanda kasua”rekin obsesionatzen hasiko da eta arkitektuaren semearekin, Ibonekin, harremane...\n...i arrakastarik gabe bizitzen?Egungo gizartea obsesionatuta dago garaipenarekin, podiumarekin, lehenengo izatearekin.Ba...\n...otzea, lanarekin, hau da, idatzi beharrarekin obsesionatzea eta irakurtzea etengabe, edozer, trebetasuna ezer ez baita ...\n...Mames Barria eraikitzeko asmoz, eta ideia horrek obsesionatzen du.\n...a 'bizitza motza da' gisakoekin apur bat obsesionatuta?\n...kontatzen du. Da Vincik etengabeko mugimenduarekin obsesionatuta bizi den alkimista batekin topo egingo du. Alkimista horren...\nErrealitatearekin obsesionatuta al dabiltza irakurle asko? Eta, horrekin lotuta, ez al zaie...\n...>egin behar diozu ezer ez pasatzeko; eta obsesionatu egiten zara eta horretan besterik ez duzu pentsatzen, dena ...\n...Koldo bere onetik kanpo dago Germanen ezkontzagatik. Obsesionatuta...Ez da antolatzen dugun lehenengo ezkontza...\n...>Bai, ume lapurtuen kontu horrekin ...zezadakit,b obsesionatugeginanaiz.\n...e, Nekane! Ikusi izan bazenu...!zIzututaezegoen,b obsesionatuta!sOsoninformaziorarriskutsuauzuen...\nEIDER: Tipo hori obsesionatuta zagon hirekin...\n...harritu egin ninduen zure eszedentziak. Beharragaz obsesionatuta egon zara beti.\n...>. Bueno, banoa, gero arte! Eta orain ez obsesionatu horrekin, e!\nKAR.- Etzaitez obsesionatu.\n...zen ari haiz! Zauri txoro bategatik horrela obsesionatzea ere!\n...kenean izango dugula gure umetxoa. Baina agian obsesionatuegia nago.\nEIDER.-Ikusten? Banekien! Eta orain obsesionatuta zagon ditxosozko armiarmarekin. Uste din oso pozoitsua zela...\n... istripuko bera zaren jakiteko beharra daukat. Obsesionatuta ibili naiz.\nALIZIA.- Obsesionatuta zaude, German! Oso larria da egiten ari zaren salaketa!\n...>IKERNE .- Sentitzen dut... Baina esan nizun, obsesionatzen ari zara.\nITXASO.- Ai, mi amol. Obsesionatua zaude ezkontzarekin! Lehen Ibonekin, orain con éste..., zer...\nKANDIDO.- Ez hadi obsesionatu, gero gaizki bukatzen duk eta.\n...>ITXASO.-Zer, orain bat-batean garbitasunarekin " obsesionatuta" ?\nALIZIA.- German mesedez! Obsesionatuta zaude kontu honekin! Baina ez al zara konturatzen? Paulak m...\nIKERNE.- Puf! Eztakit. Uste dut gai honekin obsesionatzen ari zarela. Hitz egin garbi berarekin eta kito.\nABEL.- Obsesionatuta eta konplexuz beteta zagok. Zergatik bestela satorraren kon...\n...eltzen dio) Zoragarria zara. Baina ez zaitez obsesionatu...!\nITXASO .- Joanarekin. Ea animatzen den. Obsesionatuta dago Xabiren kontuarekin.\n...>, bai, bistan da. Baina hala ere ez obsesionatu. Bere denbora behar du errehabilitazioak.\n...alaba dela eta zuretzat ez dela erraza, baina obsesionatuta zaude. Xabinekin tematuta, eta ez duzu horretarako ez arraz...\nALIZIA.- Bai, bai, halaxe nago. Obsesionatuta. Non ote dago? Zer gertatu ote zitzaion? Nor ote da? Ez da ...\n-Benetan, Ander, ezin duzu horrela jarraitu, obsesionatuta zaude futbolarekin, handia da zure falta.\n3zpa4-2 33. Egilea(k) PAUSOKA. ETB serieak, Euskal Irrati Telebista 2018 (1)\nEz zara pixka bat obsesionatzen hasi?\nITXASO .- Ba ez zaitez obsesionatu. Iritsiko da.\n...OANA:(pentsatu eta) Egia esan, amarekin obsesionatuta zebilen azkenaldian.\nITXASO .- Gauza txarrekin obsesionatzen bazara, okerragoa delako.\n...tegia izatea? Egia esan, liburuak dituena obsesionatua dagoela baino pertsona azkarra, argia eta interesgarria del...\nLUKAS .- ( obsesionatu aurpegiarekin) Zugan pentsatzen dut etengabe.\n66. atala: Dena ez da hain txarra. Egilea(k) , GOENKALE. Goenkale, Euskal Irrati Telebista 2011 (2)\n...Baina orain ez daukazu ezer, ezer ez! Etzaitez obsesionatu, neska!\n...kin behar dut. Ulertzen? Eta bale, igual obsesionatuta nago, baina ia ezin dut lorik egin ere...\nLUKAS.- Zergatik obsesionatu ote nintzen Ferminen tratuarekin? Joe, enion sinetsi behar ...\n...a gauak galdu ditut zerbaiten bila, eta batzuetan obsesionatu ere egin naiz». Adibidez, garai hartan ispilurik ba ote zeg...\nLEONOR.- Obsesionatzen ari naiz, iruditzen zait nire atzetik dabiltzala guztiak......\nIBON .- Ez. Bueno, badaki Unai kasuarekin obsesionatuta ibili zela...eberemamaren...ezureeazkenukasuaazelako.\nSAID.-Nirekin obsesionatuta zegoelako. Askotan jarraitzen zidan.\nERNESTO : Baina obsesionatu gabe, e? Ze badakizu...Omnis saturati mala.\nITXASO .- Ezagutzen duzu... Obsesionatuta dago "askatasunarekin".\nJOANA.- Bai, baina obsesionatu gabe.\nABEL.- Obsesionatuta hago Paularekin. Edo diruarekin...aJatetzakiat.\n...utu berera joan zen emakume batekin obsesionatuta dago, eta badirudi Wylerren The Collector ospetsuan bezala ...\n...izia neskatoa zenean. Bolada luze batez obsesionaturik ibili nintzen. Bere familiari eta bizitzari buruzko informa...\n...tzakegu, urrundik jakin-minez begiratu ere bai, obsesionatu ere egin gaitzakete, baina nekez irudika dezakegu geure bur...\nAgirretxek tendinitisa dauka eskuin belaunean. Egilea(k) EZEZAGUNA. Berria, Euskal Editorea SM 2009 (1)\n...>, berriz, denboraldi-aurreko partidekin � obsesionatzea� txarra izango litzatekeela esan zuen.\n...> sena uzten joan den neurrian, gizakia denborak obsesionatuta bizi da. Horregatik edo, denbora menderatzeko ahaleginari e...\n...ia. Begiraiozu zeure buruari. Arlotea ematen duzu. Obsesionaturik zaude kontu horrekin eta arrazoia ez da Armentiaren susmoet...\nAire libreko zinema aste osoan Iruñean. Egilea(k) ERREDAKZIOA. , Euskal Irrati Telebista 2009 (1)\n...aughey eta Kate Hudson dira filmeko protagonistak. Ben obsesionatuta dago XVIII. mendeko altxor bat aurkitzeko eta edozein gauza...\n...kizun eta jolasak eta gozatu lasai, baina ez obsesionatu parke guztia egun bakarrean ikustearekin.\n...izitzaren erdigune, andreak oro bai baitaude gizonekin obsesionatuta, artelanaren abiapuntuak eta garapenak argi uzten dutenez. ...\nAlberto Aierbe, Rosa Lasagabaster eta Juan Martin Tolosa. Zegama-Aizkorri lasterketaren bultzatzaile eta zuzendari teknikoa, eta lehen aldiko irabazleak. «Lasterketa asko daude, baina denek egin nahi dute Zegama». Egilea(k) UGARTEMENDIA, Unai. Berria, Euskal Editorea SM 2017 (1)\n...agarri aldatu dira. Uste dut gaur egun jendea obsesionatuta bizi dela mendi lasterketekin. Jende asko ezagutzen dut Zeg...\nAlberto Pradilla: 'Bake egoeran, israeldar askok herrialdea utziko luke'. Egilea(k) GARCIA, Mikel. Argia, Komunikazio Biziagoa, S.A.L 2010 (2)\nSegurtasunarekin obsesionatuta dagoen Israel bat erakutsi duzu, baita ere. Herritarrek sin...\n...u suiziden garaiak-eta sortu du segurtasunarekin obsesionatuta dagoen gizartea, kontrol zorrotzarekin. Eta hori dena, gain...\n...beharra. Ez nago bizimodua komikitik ateratzearekin obsesionatuta. Ez dio alferrik Eddie Campbell komikigileak, XIX. mendean ...\nAlter ero. Egilea(k) IMAZ, Lurdes. Aizu!, AEK (Euskaraz Koop.) 2013 (1)\n...sten duen irakaslea, ipuin perfektua idatzi nahian obsesionatuta hiztegietako hitz guztiak irakurtzen dituen idazlea...uEuro...\nAma hil eta erailtzea. Egilea(k) ASTIZ, Iñigo. Berria, Euskal Editorea SM 2016 (1)\n...ntxaurragak. Alaben purutasunarekin eta zuzentasunarekin obsesionatutako ama zorrotz eta ultrakatoliko bat da piezako ardatz nagusia...\n...zzlearen ahalik eta piezarik gehien batzeak obsesionatu nau. Sinetsita nago beraien iragana eta neure, geure oraina...\n...e buruarekin leialak izaten saiatu gara, horrekin obsesionatu gabe. Hemen errotuta dagoen produktu bat zergatik ezin lite...\nArabako ekoiztetxe baten animaziozko laburmetraia Oscarretarako aurrehautatu dute. Egilea(k) ERREDAKZIOA. , Euskal Irrati Telebista 2009 (1)\n...o film laburrak etengabeko mugimendua bilatzearekin obsesionatuta dagoen XV. mendeko alkimista baten istorioa kontatzen du. H...\n...rauzko frantziskotarra, Euskal Herriaren hilzoriarekin obsesionaturik zegoena bera ere; Arantzazuko Ama Birjina eta Jesu Kristore...\nArbelari begira. Euskal Kulturaren Transmisioari Buruzko 4. Graduondokoa. Nagore Amondarain. Arriskuak hartzeaz. Egilea(k) AMONDARAIN IPIÑA, Nagore. Berria, Euskal Editorea SM 2013 (1)\n...>betetzearekin beharrean, adierazleak betetzearekin obsesionatuta baikaude. Txillida-Oteiza dikotomiaz hitz egin digu, eta id...\n...re ahizpa Barbararen suizidioaren ondotik galerarekin obsesionatu zela eta horrek bideratu zuela inguruko pertsonei argazkiak...\nArtículo (2018100). Egilea(k) RUBIO, Miren. Ortzadar, Editorial Iparraguirre, S.A. 2010 (1)\n...t joan nin-tzenean hartzaren atzetik ibili nin-tzen obsesionatuta, eta ongi harrapatu nahi nuen oraingoan" . Urtebete lehenag...\n... egin zuela uste dut, beti egon da Wagnerrekin obsesionatuta, ez dakit oso ondo zergatik. Nik ezin dut bost minutu baino...\n...tenen autoa. Horixe, horixe. Horrela hasi zinen obsesionatzen auto alemaniarrekin. Denak kontsideratu zenituen, Bavariati...\nAtxiloketak Frantzian. EH Bilduk Madrilen bermea izatea egotzi dio EAJri, eta Aietera itzultzeko eskatu. Egilea(k) ELDUAIEN, Oihana. Berria, Euskal Editorea SM 2013 (1)\n...> duela, eta «kontagailua hutsean jartzearekin obsesionatuta dago, eta ahal bada minus hamarrean». Ekinaldi horretan kok...\n...agun bat ezkondu da berriki. Mutila Errusiarekin obsesionatua dago. Neska ezagutu dudan hippyrik autentikoena da. Ezkontz...\nBIRA. Arno. Egilea(k) BORDA, Itxaro. Berria, Euskal Editorea SM 2008 (1)\n...a. Garaiezina izan nahi nuke. Haien antzera obsesionatua: erle maiteak ...\n... bat edo beste. Ordea, nerabezaroa iristerako, obsesionatuta ei zegoen entrenatzearekin eta arazoak ei zituen elikadurar...\n...zesua ("noiz bihurtzen dira jazoerak gomuta?"). Obsesionatzen gaitu egunerokotasunaren pultsutik at geratzeak, izutzen ga...\nBanca Civicak 1.100 kaleratze hitzartu ditu. Egilea(k) SENAR, Joxerra. Berria, Euskal Editorea SM 2010 (1)\n...tearen alde agertzen direnak tamainarekin daude obsesionatuta, baina hori baino garrantzitsuagoa da bultzatu nahi den ere...\nNola lotzen dira bi mutur obsesionatu horiek, santua eta bekatua, extasi mistikoa eta biolentzia ...\n... da halere bizimodua aldatzeko. Mozkorrago eta obsesionatuago bere bekatuekin, makina bat aldiz deliberatzen du, bere bur...\n...>, teknika ezberdinak eginda. Baina hain nago erotua, obsesionatua, nire ez-onartzearekin... Gaitz hori ezin dut aldendu nigan...\nobsesionatu egiten dute. Horixe da bere benetako\n...>, tabernatik atera bezain laster, heriotzarekin obsesionatuta zegoela pentsatu zuen. Manuelen ama hilda, argazkiko jendea...\n...>, zeregin faltarik ez, eta Olatzekin gehiegi obsesionatu gabe eman zuen eguna, arratsean O'Connor's-erako bidea hart...\n...mak garai bat bizi izan zuen guztiz obsesionatuta. Bere borroka hasi zuen, laguntzarik eta justiziarik gabe, ...\nBill Gatesek Afrika eta Asiako laborariak nola salbatuko dituen . Egilea(k) EZEZAGUNA. Argia, Komunikazio Biziagoa, S.A.L 2014 (1)\n...> mesprezatuz laborategi zentralizatuetako zientzialariekin obsesionatuta ari direla, eta agenda politikoan ere esku hartzen dutela, ...\nBitamina pilulak, minak eta lilurak. Egilea(k) LARTZANGUREN, Edu. Berria, Euskal Editorea SM 2017 (2)\n...n, badago obsesio bat elikadurarekin. «Gorputzarekin obsesionatuta dagoena, normalean, elikadurarekin ere setatuta egoten da»,...\n...in». Lasa ikertzailearen mezua sinplea da: «Ez obsesionatu elikadurarekin. Dieta aberatsa eta bizimodu osasuntsua izan...\n-Eta zuk kasu egin diozu. Obsesionatu egin zara horrekin. Ez zara konturatzen zeu ere edozer sine...\nBizi zaitez obsesionaturikNone\nHorrek ez du esan nahi, ostera, obsesionatu behar dugunik.